asioita, joita en ymmärrä pt 17 : mielensäpahoittajat somessa – Maryism\nKirjoitettu 23.2.2015 22.2.2015 julkaissut Marianne\nMä en oikein ymmärrä nykypäivän ihmisiä enää. Vedetään pussilinen herneitä nenukkaan vaikka kuinka helposti ja ihan mistä vaan.. Mun ihan oikeasti ei kannattaisi lukea kaikkia kommentteja esim. blogeissa ja lehdissä, vaikka kuinka viihdyttävää se onkaan – mulla alkaa aina kiehumaan.\n* Suututaan siitä, ettei esmes bloggaja selitä, miksei postaa yhtä tiiviisti postauksia kuten ennen..\n* … ja kun bloggaaja postaa jotain, valitetaan postauksen sisällöstä..\n* Lehtien kommentointiosiossa valitetaan siitä, ettei ns ”uutislehti” (kun kyseessä on iltalehti – joka nimenomaan ei ole ehkä se uutislehti number one.. jos vähän ajattelee) aina kirjoita pelkästään uutisista..\nMulla nyt alkoi niin kieuhmaan varsinkin tuosta miten just tuon blogin lukijat kehtaavat vaatia, että bloggaajan tulisi selittää heille miksi postauksia ei tule niin kuin ennen.. Koska on ”kohteliasta” ilmoittaa, ettei nyt aio vähään aikaan kirjoittaa mitään, niin lukijoiden ei tarvitse turhaan klikata itsensä sinne blogiin päivittäin katsomaan onko tullut jotain uutta sisältöä. Niin, kun se on nyt niin hirveetä ajantuhlausta, siihen menee jopa varmaan kolme nanosekuntia siihen klikkaamiseen. Ai kamala.\nSitäpaitsi juttu on vähän näin, se joka sitä blogia kirjoittaa päättää siitä, mitä sinne blogiin kirjoitetaan, eli turha siitäkään narista. Joo, jotkut ehkä ovat sen verran onnekkaita ja hyviä , että heillä on yhteistöitä joidenkin firmojen kanssa, joten kirjoittelevat sitten niitä postauksia koska ehkä pakko tai koska haluavat.. Homman nimi on tässä se, että sinä lukijana voit päättää luetko sen postauksen vai jätätkö väliin.. Nimittäin kukaan ei pakota sinua siihen, eikö vain? Se on muuten hirvittävän helppo päätös. Taas vaihteeksi, kestää vain muutama nanosekunti, että klikkaa itsensä jonnekkin muualle.\nMutku ei, annat itsesi suuttua (jostain kumman syystä..) näistä asioista, että nyt meni ihan sikana aikaa hukkaan ja postaus onkin ihan ”turha”, joten päätät sitten levittää tätä pahaa oloasi ja negatiivisuutta kaikille muille ja varsinkin blogin kirjottajalle. Koska nyt on niinkun pakko kertoa koko maailmalle, kuinka paljon pahoitit mielesi. Tää on nyt niinkun todella vakava juttu. Kyse on elämästä ja kuolemasta. Joten kirjoitat x määrän sanoja kommenttiin ja olet tarkka siitä, että kerrot sanatarkasti siitä miten ja kuinka paljon pahoitit mielesi x asiasta, jotta kaikki muut tajuavat asian laidan ja kerrot myös mitkä bloggaajan velvollisuudet ovat – että pitää kyllä kertoa, jos ja kun otat vähän taukoa blogista – ja kuinka vihaisia olette tästä. Koska ei ole kivaa, kun vaan itsellään on paska fiilis, pitää saada kaikki muutkin voimaan mahdollisimman huonosti. Koska onhan se nyt todella epäreilua, että vaan te voitte huonosti.\nTämä homma lähtee niinkun teistä mielensäpahoittajista. Ensinnäkin, katsokaa vähän tarkemmin peiliin ja miettikää vähän, että miksi teillä on niin hirvittävä tarve levittää teidän negatiivisuutta tuollaisen pienen asian takia, joka ei edes liity teihin millään tavalla. Sillä tämä on oikeasti aika snadi juttu, josta vetää herneet nenään. Maailmassa on paljon pahempia asioita, josta voi vetää herneet nenään – niinkun take your pick (voin antaa vinkkejä: epäkohdat ja negatiiviset asenteet yhteiskunnassa, köyhyys, euroopan tilanne.. etc, etc..) Se oma hyvinvointi lähtee aina siitä miten itse päättää tulkita tilanteen. ”Aha, tää olikin tällainen yhteistyöpostaus.. mä en jaksa kun näitä on joka paikassa..” Klik ja olet poissa sieltä ärsyttävältä sivulta ja voit mennä vaikka ulos kävelemään ihmettelemään maailmaa. VS. ”VOI V*TTU mä en voi SIETÄÄ näitä saakelin yhteistyöpostauksia, koska en itse ole niin hyvä kirjoittamaan, että saisin ilmaista kamaa yhyhy bubububääbää.. pakko kirjoittaa 10 minuuttia ihan hirvittävä ragekommentti siitä miten LOUKKAANTUNUT OLEN.. ”\nSe on itseasiassa aika helppoa, vaan sivuttaa ne negatiiviset ajatukset ja keskittyä johonkin positiivisempaan. Varsinkin koskien jotain blogipostausta. Ihan oikeasti. Ja siis tämä ei koske edes niitä negatiivisia kommentteja tai trollaajia, vaan lukijoita, ns sellaisia vannoutuneita. Makes no sense. Eikö kaikki vois vaan olla kamuja?\n♥ Don’t be hating! ♥ Mukavaa alkanutta viikkoa! ♥\nPS. Damn. Huomasin nyt, että itse pahoitin mieleni noista mielenpahoittajista.. Mutta kun.. Kyllä minä nyt niin mieleni pahoitin tästä asiasta..\nAvainsanat: asioita joita en ymmärrä, blogit, mary's web, ottaa päähän, someCategories: ..., being mary, Mary's Web\n4 vastausta artikkeliin “asioita, joita en ymmärrä pt 17 : mielensäpahoittajat somessa”\nBlogger on elämä sanoo:\nPerustakaa Blogger tili.\nPainakaa Lukuluettelo -otsikon alla olevaa Lisää -painiketta.\nMenkää blogin, jota haluatte alkaa seurata, etusivulle (esmes. https://maryihmemaassa.wordpress.com/)\nLiittäkää se kirjoituskenttään (Lisää URL-osoitteesta).\nPainakaa Lue -painiketta.\nAseta https://www.blogger.com/home Aloitussivuksesi.\nNyt saatte aina ilmoituksen uusista blogikirjoituksista ilman sivuilla ramppaamista heti kun selaimesi avaat.\nPitäisi toimia kaikkien Blogisivustojen kanssa (WordPress, Lily, IS Blogit, Vuodatus, jne.). Twitterikin onnistui ainakin vuonna 2012 (en tiedä onnistuuko enää).\nAllright :D Kiitos infosta!\nTaa ottaa mua paahan ihan oikeestaan aina, oli kyseessa some tai ei. Siis kylla ma whineen aina valilla (se on terapeuttista naas) mutta harvemmin ma kiukuttelen julkisesti. Jotenkin sellanen yleinen valitus ahdistaa, minka takia just sun mielipide on niin tarkee, etta se pitaa julkisesti mainita kaikille? Ikava kylla tunnen just tallasen mielensapahoittajan jonka kanssa jutteleminen on ihan hirveen rasittavaa!\nMa oon vahentany ihan tosissani minkaan kommenttien lukemista, just sen ikuisen valituksen takia. Tein sen virheen just… Hesarissa oli mielenkiintonen artikkeli pariskunnasta jotka perustivat firman ja pyorittavat sita netin kautta matkatessaan maailmalla. Ma kelasin etta tosi hyva homma, good for you! Ja sit luin niita kommentteja… ARGH!\nno joo, tuli taas pitka avautuminen (taisin sortua aika samaan itsekin :D) mutta erityisesti bloggaajien saama negatiivisuus aina yllattaa. Varsinkin kun kyseessa on harrastajabloggari!\nJuu toki, ottaa ne todellisuudessakin päähän! Ei vaan tullut mieleen mitään esimerkkejä. Kyllähän sitä vähän pitää wajnata – varsinkin, kun ollaan suomalaisia, se niinkun on meidän geeneissä.. mutta en kyllä niinkun pahoita mieltäni siitä, jos joku sattuisi olemaan eri mieltä kuin minä, että siitä pitää tehdä ihan hirvee megajuttu. Ellei sitten kyseessä ole ihan oikeasti todella idiootti mielipide, joka on esmes rasistinen tai jotain. En mä kyllä silloinkaan vedä herneitä nenään millään tavalla.\nEnkä ymmärrä kyllä yhtään, miksi pitää aina sitten koko maailmalle kertoa, miten ja miksi pahoitti mielensä niin megalomaanisesti. Ei vaan voi ymmärtää.\nMä oon kyllä menemässä siihen kanssa, että jätän väliin varsinkin negatiiviset kommentit ja valitukset. Tosin pakko myöntää, että saan siitä jonkinlaisia kiksejä, vaikka mulle tulee semmoinen myötähäpeävitutus siitä, miten nuijia ihmiset on :D Hmm… tulipa mieleen siitä, että taistelen ihan hirvittävästi itseni kanssa siitä, etsinkö tuon mainitsemasi artikkelin tuolta hesarista.. hmm.\nHehe, happens to the best of us.. :D\nJoo olisi mielenkiintoista kyllä saada tietää, mistä se negatiivisuus oikein tulee ja miksi?\nEdellinenwanted: oma tyyli\nSeuraavaleffavinkki: the babadook


Juustoinen kurpitsakeitto – helppo ja nopea arkiruoka\nHome / Arkiruoka / Keitot / Juustoinen kurpitsakeitto\nJulkaistu 23.10.2020 12.5.2022 Päivitetty 12.5.2022\nKurpitsakeitto on nopea ja helppo arkiruoka. Sulatejuusto tuo keittoon täyteläisyyttä ja syvyyttä.\nKurpitsan huumaava väri tekee ruoasta kutsuvaa alleviivaten satokauden hurmaavuutta. Keitto on maultaan lempeä, mutta täyteläinen ja aromikas. Yhden astian ruoka on täydellistä arkeen ja annoksen voi tuplata helposti.\nVoit käyttää keittoon mitä tahansa kurpitsaa – käytä vaikka halloween-kurpitsan sisus tähän ruokaan! Yhtä hyvin voit käyttää myskikurpitsaa, yhtä suosikeistani. Lisäksi laitan keittoon usein perunaa, joka lisää keiton ruokaisuutta.\nKannattaa testata myös nopea myskikurpitsakeitto, johon tulee kookosmaitoa ja harissatahnaa. Eikä näitäkään ihania kurpitsareseptejä voi olla mainitsematta:\nLempeä kurpitsakeitto valmistuu nopeasti ja on huumaavan hyvää.\nnoin 500 g kurpitsaa\n3 perunaa (keskikokoinen)\nhieman chilitahnaa (voi jättää pois)\nKuori kurpitsa ja perunat.\nLohko kasvikset kattilaan.\nKaada päälle kasvisliemi tai vesi ja kasvisliemikuutio (1 1/2).\nKeitä noin 15–20 minuuttia eli kunnes perunat ja kurpitsat ovat kypsiä.\nLisää sulatejuusto ja anna juuston sulaa.\nAja keitto tasaiseksi sauvasekoittimella tai kaada keitto blenderiin ja aja tasaiseksi.\nMaista ja lisää tarvittaessa hieman suolaa.\nPieni määrä chilitahnaa tuo keittoon syvyyttä, mutta sen voi hyvin jättää myös pois.\nMuistathan seurata Kokkipottilan seikkailuja myös Instagramissa!


Mestariteosta kuvaava taideharkko Sinulle etuhintaan!\nYksi maamme koskettavimpia taideteoksia syntyi vuonna 1880. Tuolloin vasta 17-vuotias Helene Schjerfbeck ikuisti kankaalle haavoittuneen sotilaan, jonka etääntyvä sotajoukko on jättänyt kuolemaan. Schjerfbeckin katsotaan astuneen tällä teoksella ammattilaistaiteilijoiden maailmaan.\nVoit nyt hankkia Schjerfbeckin mestariteoksen kotiisi upeaan taideharkkoon ikuistettuna. Kyseessä on hieno tilaisuus, sillä saat harkon merkittävällä hintaedulla!\nHaavoittunut soturi hangella taideharkkona\nHopeoitu ja kullalla koristeltu\nPääsylippusi Suomen merkittävimmät maalaukset -kokoelmaan\nTutustumishintasi vain 12 euroa (norm. 22 euroa) – säästät yhteensä 16,95 euroa (10 euroa taideharkosta ja 6,95 euroa toimituskuluina)!\nKULTAKAUDEN MAALAUKSIA HOHDOKKAISSA HARKOISSA\nHaavoittunut soturi hangella edustaa Suomen taiteen kultakautta. Se on samalla yksi kymmenestä Suomen merkittävimmät maalaukset -kokoelmaan valitusta taideteoksesta. Kun siis tilaat Schjerfbeckin maalausta kuvaavan harkon, saat samalla kotisi koristeeksi yhdeksän muuta suomalaistaiteen helmeä!\nMuihin kokoelmassa esiteltäviin teoksiin kuuluvat muun muassa Albert Edelfeltin Leikkiviä poikia rannalla, Akseli Gallen-Kallelan Sammon puolustus ja Ferdinand von Wrightin Taistelevat metsot. Jokainen teos on ympäröity arvonsa mukaisesti kullalla ja hopealla.\nHopeitu messinki osakultauksella\nKokoelman kerääjänä saat ilman eri veloitusta kultaisen värisen kehyksen yhdelle harkolle ja puisen jalkatuellisen kehyksen kaikille harkoille. Lisäksi saat vielä suurennuslasin, jolla voit tutkia harkkoihin ikuistettujen taideteosten tarkkoja yksityiskohtia.\nSaat kaikki kokoelman harkot sitoumuksetta suoraan kotiisi toimitettuina. Harkot lähetetään yksitellen noin kuukauden välein hintaan 22 euroa (+ toimituskulut 6,95 euroa) kappale. Kokoelmaan kuuluu kaikkiaan 10 taideharkkoa.


Kiusaamisesta, moralismista ja Ranneliikkeestä\nKeskustelu > Sivustot ja ylläpito > Kiusaamisesta, moralismista ja Ranneliikkeestä\nOlli S.\t 1 / 6\nViestiä on muokattu\t <Kirjoittaja on itse poistanut oman viestinsä>\nJuhaniV\t 2 / 6\n31.10.2007, 21:29\t Olli, Tässä on vakavamielisesti ja vilpittömässä mielessä annettu vastaus.\nLopeta muinaishistoriallisten asioiden kaivelu ja syntipukkien etsiskely. Ala katsoa elämässäsi eteenpäin, luottaen sen antamiin mahdollisuuksiin.\nkesäpoika\t 3 / 6\n31.10.2007, 21:49\t Ihmiset siirtyvät eteenpäin sitten, kun ovat valmiita siirtymään eteenpäin. "Unohda" on yksi niitä neuvoja, joka on hyvin helppo antaa, mutta vaikea toteuttaa.\nMinusta Ollin kirjoituksen AIDSia koskevan osan olisi voinut laittaa AIDS-keskustelun jatkeeksi, homojen määrän tutkimisen historian omaksi keskustelukseen tai jonkin vanhan homojen määriä koskevan keskustelun perään ja henkilökohtaiset osiot blogiin sikäli, kun ne eivät liity keskustelussa olevaan aiheeseen siitä kertoen tai sitä perustellen.\nKukin tietysti pätkii omat tekstinsä miten haluaa, mutta tuossa minun mielipiteeni esimerkiksi.. kun ei edeltävä teksti aivan alkua ja loppua lukuunottamatta liity sivustoon tai sen ylläpitoon.\nRanneliikkeessä käy kirjoittelemassa monenlaisia ihmisiä. Toiset kirjoittaa hyvin asiapitoisesti, aiheensa perinpohjin tuntien ja toiset vain omia mielipiteitään, jotka välillä ovat harkittuja ja perusteltuja ja välillä täysin irrationaalisia. Musta kaikelle sille on paikkansa, irrationaalisuudelle ja ennakkoluuloillekin, siksi että sitä seuraava keskustelu on monesti niin informatiivista. Väärän tiedon levittäminen on tietenkin asia erikseen.\n® smo\t 4 / 6\n01.11.2007, 07:03\t > Onko Ranneliikeellä juttujen pituusylärajaa?\nTäällä keskustelufoorumissa pituusraja on ylitetty siinä vaiheessa kun palvelin pätkäisee tekstin. En nyt muista merkkimäärän rajaa. Raja ei ole kovinkaan matalalla.\n> Entä sisällöllisiä ehtoja?\nKeskustelufoorumin ja blogien sisältöä koskevat ehdot on kerrottu keskustelufoorumin säännöissä. Lähtökohtaisesti keskustelufoorumi on tarkoitettu keskustelulle ja blogin idea on olla enemmänkin kirjoittajansa päiväkirja.\nRanneliike.netin ja lepakkolaakso.netin muun (ns. toimitetun) sisällön julkaisemisesta päättää viime kädessä päätoimittaja.\n> Saako täällä esittää kritiikkiä vallitsevia oloja kohtaan a) yhteiskunnassamme, b) Ranneliikkeen sisällössä, c) hlbt-yhteisön sisällä?\n> Saako ehdottaa keskustelun sääntöihin tarkennuksia (ettei psykiatrisoivien diagnoosien käyttö keskustelijoita vastaan ole asiallista)?\nSaa toki ehdottaa. Mitenköhän "psykiatrisoivan diagnoosin" selittäisi lyhyesti ns. yleiskielellä, siten että se aukeaisi riippumatta sääntöjä lukevan sivistystasosta? Toisaalta eikö tuo mene nimittelyn tai haukkumisen alle?\n>Saako tällaista kritiikkiä ehkä esittää blogeissa ja olisiko se parempi paikka niille?\nAsiallista ja tosiasoihin perustuvaa kritiikkiä saa esittää niin blogissa kuin keskustelufoorumillakin. Myös mahdollisesti julkaistavissa toimiteutuissa artikkeleissa. Kun kritiikkiä julkaisee, on toivottavaa, että kirjoittaja ottaa siitä vastuun, ettei ylläpitoa vaivata kirjoitusten poistotoiveilla läheisessä tai kauemmassa tulevaisuudessa. On muistettava, että etenkin keskustelussa jokainen julkaistu teksti on yleisen ruotimisen alainen, eikä ylläpito sananvapauden nimissä ensimmäisenä ole rajoittamassa keskustelua.\nLaajempia toimitettuja artikkeleita ja katsauksia voi tarjota julkaistavaksi ranneliike.netin ja lepakkolaakso.netin toimitettuna sisältönäkin.\n01.11.2007, 08:36\t Yön yli nukuttuani haluan lausua vielä lisää tästä otsikon aiheesta.\nOlli, en pidä lainkaan siitä, että olet oksentanut omaa pahaa oloasi minun niskaani. Koetat löytää selityksen pahalle olollesi toistuvasti jostakin toisesta kuin itsestäsi. Muutama vuosi sitten uhkailit eräitä muita sateenkaariyhteisön ihmisiä jopa juridisilla toimilla täysin vanhentuneella asialla. Matti Vuoren kuoltua häntä et enää voinut käyttää lyöntivälineenä. Näyttää siltä, että tulin valituksi heidän seuraajakseen. Äskettäiseen pikku sotaasi kaivelit jopa Yhteys-liikkeen mukaan lyöntivälineeksi. Siitä sodastasi tuli täydellinen mahalasku. Ainuttakaan oikeaa näyttöä minua vastaan et pystynyt esittämään. Seuraava syntipukki onkin jo löytynyt: napalmian!\nSanon erittäin vakavasti. Lopeta vastenmielinen pelisi.\nPora-liike\t 6 / 6\n01.11.2007, 12:02\t Nukuhan vielä toinenkin yö.\nMinusta Olli S. on oikeassa, joskin ihmisenä herkkänahkaisempi kuin vaikkapa minä. Se hänelle suotakoon.\nSinun oma pelisi on ollut vastenmielistä, mutta sinä olet sokea omalle käytöksellesi.\nJatkossa, JuhaniV, voisit fokusoida pahan olosi vaikka johonkuhun yhteisön ulkopuoliseen tai jos pakko on joku valita yhteisön sisäpuolelta joku, niin olkoon se minä joka olen Lex Luthor sinun Teräsmiehessäsi!


Näyttönä maalaus suunnitelma plymouth autoon\nElikkäs, minulla oli näyttö, jonka suoritin tekemällä maalaus suunnitelman plymouth autoon. Tällä kertaa asiakkaana oli yksityinen henkilö joka tarvitsi autoon pientä piristystä. Tässä on suunnitelma jonka tein. Asiakas ei ollut täysin varma siitä mitä halusi aluksi, heittelin hänelle erilaisia ideoita ja lopulta asiakas päätyi siihen että haluaa keijun. Keiju tuli valituksi sen takia, että auto on maalattu green fairy absinthen mukaan ja sitä linjaa haluttiin jatkaa. Tässä näytin asiakkaalle miltä kuva näyttäisi auton kyljessä. Typografian valitsin sen mukaan joka sopisi hieman auton aikakauteen ja sointuisi hyvin keijun kanssa yhteen. Päätteellinen typografia sopi tähän tarkoitukseen erinomaisesti. Oranssia lisäsin, koska monissa vanhoissa jenkki autoissa jotka ovat vihreitä, on ripaus oranssia. Itse olen todella tyytyväinen lopputulokseen. Asiakas tuntui olevan todella tyytyväinen yhteistyöhön ja varsinkin työn lopputulokseen.\nPlymouth jenkkiautoon maalausta\nNyt jenkkiauton maalaus suunnitelma on edennyt mukavasti, mutta hommaa on vieläkin jäljellä. Olen tehnyt lähemmäs 30 erilaista illustrator luonnosta ja nyt pitäisi jatko jalostaa kolmea asiakkaan suosikki ideaa. Itse olen eniten innoissani keiju ideasta. Tässä on luonnos keijusta joka on yksi maalaus vaihtoehto. Tällä hetkellä en ole vielä kahta muuta ideaa kerennyt jalostamaan, mutta eiköhän nekin täällä blogissa ajallaan näy.\nTekstin eri kontrasteja.\nMuoto kontrastin tekee kaksi selkeästi toisistaan eroavaa kirjaintyyliä. Kokokontrasti on sitä että tekstissä on nostettu joitakin sanoja eri kokoisina pintaan. Väri kontrastilla voidaan korostaa sanan eri osia.\nAakkosia ja x-korkeuksia\nVersaali tarkoittaa suuraakkosia. Suuraakkosilla kirjoitettu teksti ei ole niin helppolukuista, koska siinä ei ole ala- ja yläpidennyksiä. Gemena tarkoittaa pienakkosia. Se on helpompi lukuista kuin versaali. Pienaakkosissa on ala- ja yläpidennyksiä jotka nopeuttavat sanan tunnistusta. x-korkeus viittaa pienaakkosten korkeuteen ilman ala- ja yläpidennyksiä. x-korkeudessa on eri fonttien välillä suuriakin eroja. Jokaisella fontilla on oma x-korkeus. Alapidennys on perusviivan alapuolinen osa, esim p-kirjaimen varsi. Yläpidennys on kirjaimen yläpuolinen osa, esim h-kirjaimen viiva.


Huhu: Geforce RTX 3080 Ti -näytönohjaimen julkaisu siirretty helmikuulle - Muropaketti.com\nHuhu: Geforce RTX 3080 Ti -näytönohjaimen julkaisu siirretty helmikuulle\n15.12.2020 20:50 | Muropaketin toimitus\nTuoreimman huhun mukaan Nvidian GeForce RTX 3080 Ti -näytönohjaimen julkaisua on siirretty myöhemmäksi. Julkaisun odotetaan tapahtuvan kiinalaisen uuden vuoden jälkeen, eli helmikuun loppupuolella.\nNvidian vastaisku AMD:n Radeon RX 6800 XT- ja RX 6900 XT -näytönohjaimille näyttää viivästyvän. Aiempien huhujen perusteella GeForce RTX 3080 Ti -näytönohjainta odotettiin julkaistavaksi tammikuussa, mutta Igor’s Labin saamien tietojen mukaan kortteja joudutaan odottamaan kauemmin. Heidän saamien tietojen mukaan julkaisun aikaikkunaksi olisi määritetty kiinalaisen uudenvuoden jälkeinen aika, eli helmikuun 17. päivän jälkeen. Takarajaa aikaikkunalle ei ole määritetty, mutta oletettavasti kortti nähtäneen ensimmäisellä vuosineljänneksellä.\nIgor’s Labille on tihkunut tietoa myöskin GeForce RTX 3060 12 GB -näytönohjaimesta. Sen julkistus ja jopa julkaisu tapahtuu mahdollisesti jo CES 2021 -messujen yhteydessä, eli alle kuukauden sisällä. Näytönohjaimen on määrä asettua kilpailemaan AMD:n oletetun Radeon RX 6700 XT 12 GB -mallin kanssa, jonka julkaisuaikataulusta ei ole tihkunut vielä paljoakaan tietoa. GeForce RTX 3060 12 GB -näytönohjaimessa käytetään eri grafiikkapiiriä kuin GeForce RTX 3060 Ti -mallissa. Tässä mallissa grafiikkapiirinä toimii GA106-400. Siitä löyty 3840 CUDA-ydintä ja 30 RT-ydintä. Vastaavat luvut 3060 Ti -mallissa ovat 4864 ja 38. GDDR6-muistia tässä mallissa on 12 gigatavua ja muistien tehollinen kellotaajuus on 16 Gbps.\nHuhumyllyssä nousi pinnalle myös GeForce RTX 3060 6 GB -näytönohjain, joka julkistettaneen samalla kertaa 12 GB -version kanssa. Tämän mallin on määrä korvata aiemmin huhuissa liikkunut GeForce RTX 3050 Ti -malli. VideoCardzin mukaan tästä karsitusta versiosta löytyy GA106-300 -grafiikkapiiri, jossa on 3584 CUDA-ydintä ja 28 RT-ydintä. Grafiikkapiirin lisäksi erona sisarmalliin on vaatimattomampi määrä GDDR6-muistia. GDDR6-muistien tehollinen kellotaajuus tässä mallissa on 14 Gbps. VideoCardzin tietojen mukaan tämä malli saataneen markkinoille vasta tammikuun lopussa.\nNäiden huhujen valossa kiinnostus CES 2021 -messuja kohtaan vain kasvaa.\nAsus GeForce RTX 3060 Ti TUF Gaming OC 2xHDMI 3xDP 8GB\n3 869.59 €\nGeForce RTX 3080 Ti sai 20 gigatavun mallin\nInno3D esitteli iChill Black GeForce RTX 3080- ja RTX 3080 Ti -näytönohjaimet – vesijäähdytys pitää GPU:n viileänä


Glögikokous 2019 -yhteistyökumppanit – Jyväskylän Nuorkauppakamari\nGlögikokous 2019 -yhteistyökumppanit\nGlögikokouksen yhteistyökumppaneina toimivat Sokos Hotel Alexandra, Intrum ja Keurusseudun LVI-palvelu.\nLämpimät kiitokset kumppaneillemme tapahtuman mahdollistamisesta!\nOriginal Sokos Hotel Alexandra on kokousvieraiden ja lapsiperheiden suosima monipuolinen ja lämminhenkinen hotelli Jyväskylän keskustassa. Alexandrassa yhdistyvät suuren hotellin monipuoliset palvelut ja pienen hotellin lämminhenkisyys. Hotellissa viihtyvät niin lomareissussa olevat lapsiperheet kuin työmatkailevat kokousasiakkaatkin. Viihtyisyys perustuu nuorekkaaseen ja kodinomaiseen tunnelmaan, välittämiseen ja huolenpitoon jokaisesta asiakkaasta.\nVuonna 1923 perustettu Intrum on perintäpalveluyritys, joka palvelee suuria ja pieniä yrityksiä sekä kuluttajia. Yritys haluaa auttaa kuluttajia suoriutumaan veloistaan ja yrityksiä saamaan maksunsa niin, että talous pyörii mahdollisimman sujuvasti. Intrumin vahvuutena on omistautunut ja innostunut henkilöstö, joka on sitoutunut tekemään työnsä joka päivä eilistä päivää paremmin.\nLakipalvelut S. Jokinen Oy, lakimies Susanna Jokinen\nLakipalvelut S.Jokinen Oy on Jyväskylässä toimiva nykyaikainen lakiasiaintoimisto. Hyödynnän työssäni myös teknologian tuomia mahdollisuuksia. Osa palveluistani onnistuvat etäyhteyksien kautta (puhelin, sähköposti, skype) ja verkkokaupasta ostat aina edullisempaan hintaan. Mikäli asioit mieluiten kasvotusten, onnistuvat tapaamiset toimistollani tai jopa kotonasi. Teen kotikäyntejä Jyväskylän alueella.\nKeurusseudun LVI-palvelu on laatu- ja palvelutakuun antava LVI-asennus- ja huoltoliike. Yrityksen päämääränä on olla parhaiten palveleva LVI-alan yritys. Palveluihin kuuluvat monipuoliset LVI-palvelut, sekä suunnittelu- ja valvontapalvelut. Henkilökuntamme koostuu vanhan koulukunnan ammattilaisista ja uuden sukupolven osaajista – perinteet kohtaavat uuden ajan tekniikan.\nUusi hallitus on valittu vuodelle 2020 lokakuu 27, 2019\nSuur-Jyväskylä lehti 16.10.19: ”Istutaan alas ja sovitellaan kiusaaminen yhdessä”. lokakuu 17, 2019\nEuropean Know-How Transfer lokakuu 13, 2019\nJNKK:n vuoden kolmas uutiskirje on nähnyt päivänvalon syyskuu 29, 2019\nJyväskylän Nuorkauppakamari - JCI Jyväskylä jakoi julkaisun.\nOnnittelut, Yöpuu Yhtiö Oy - Verso Hotelli & Hotelli Yöpuu, Jyväskylän seudun 2019 Matkailun tunnustuspalkinnosta!🌹 ... See MoreSee Less\nJyväskylän Nuorkauppakamari - JCI Jyväskylä on käyttäjän Aleksi Graf ja 7 muun seurassa.\n#ThrowbackThursdayn kunniaksi muistoja Keski-Suomen Get-Togetherista Petäjävedeltä 😄 Tähän nuorkauppakamarilaisten iloiseen joukkoon pääsee tutustumaan pe 29.11. klo 18.30 Jyväskylän Crazy Townilla! Järjestämme kaikille avoimen TGIF-illan, jossa hypätään improvisaatioteatterin pyörteisiin (osallistumismaksu 16 e). Klikkaa alta mukaan Facebook-tapahtumaan ja ilmoittaudu lomakkeella ke 27.11. mennessä. Tervetuloa ottamaan selvää, mistä nuorkauppakamaritoiminnassa on kyse! ... See MoreSee Less\nJoulupuu-keräys käynnistyy Jyväskylässä, Laukaassa ja Äänekoskella huomenna perjantaina 22.11. Katso alta 10.12. saakka toimivat keräyspaikat.🎁🎄 ... See MoreSee Less\nTänään pääsimme kuulemaan Trustmaryn mielenkiintoista kasvutarinaa! 🎥 ... See MoreSee Less\nJyväskylän nuorkauppakamari osallistui maailman kokoukseen Tallinnassa varsin runsaslukuisena, yli 10 hengen voimin. Viikon aikana kouluttauduttiin, verkostoiduttiin, osallistuttiin erilaisiin iltajuhliin sekä saatiin uusia ystäviä kansainvälisesti ja kansallisesti. Viikko alkoi huikealla avajaisseremonialla ja huipentui juhlavaan iltagaalaan. Huikea reissu takana! Ensi vuonna maailmankokous Japanissa ja eurooppakokous Irlannissa. 😉 #jcijyväskylä #jcicamera ... See MoreSee Less\nmarraskuu 27, 2019 @ 12:00 - 13:00\nHotelli Verso, Kauppakatu 35, 40100 Jyväskylä, Suomi\nTGIF: Impro ja illanvietto\nmarraskuu 29, 2019 @ 18:30 - 22:00\nCrazy Academy - C:n hallitusakatemia\nmarraskuu 30, 2019 @ 9:00 - 17:00\nmarraskuu 30, 2019 @ 19:00 - 23:55\njoulukuu 3, 2019 @ 17:00 - 19:00


Klassikko, johon voit luottaa — Snickers Workwear\nOlet tässä: Tuotetietoa→Klassikko, johon voit luottaa\nSyksyn ja talven uutuudet 2018\nKevään ja kesän 2018 uutuudet\nAlusasut – alimman kerroksen oikea valinta\nTyövaatteet – huomiovaatteet\nKlassikko, johon voit luottaa\nSnickers Workwear -haastattelut\nUutuudet ja asusteet talvi 2017\nLöydä sinulle sopivat työkäsineet\nTyövaatteet – maalarinvaatteet\nTyövaatteet – alusasut\nTyövaatteet – suunniteltu naisille\nTeolliset kiinnitykset ovat raskaita mekaanisia töitä, jotka kuluttavat vaatteita. Tämän takia mekaanikko ja GIAB osakas Jörgen Olsson on hyvin vaativa housujen valinnassaan. Hänen mielestään mikään ei voita 3-sarjan klassikkohousuja.\nKuinka tärkeitä työhousut ovat sinulle?\nMeille ne ovat tärkeitä, sillä niissä vietetään suurin osa ajasta, joten niiden tulee tuntua hyvälle. Olemme kokeilleet eri brändejä. Joissakin malleissa on erikoisia taskuja mitkä eivät toimi, ja toiset kuluvat nopeasti. Nykyään ostamme vain Snickers 3-sarjan työhousuja. Se on malli, josta kaikki pitävät.\nMikä tekee niistä sinulle mieluisan?\nLaatu on hyvää, ne istuvat hyvin ja meille riipputaskut ovat erittäin tärkeitä. Osa työntekijöistämme kantaa paljon työkaluja, kuten pihtejä ja ruuvinvääntimiä juuri näissä taskuissa. Ja koska vietämme aikaamme paljon hitsaten ja kulmia hioten, arvostamme todellakin paljon raskaan sarjan puuvillakangasta, joka ei syty helposti.\nJoudutko vaihtamaan housuja usein?\nKyllä, työni on raskasta ja usein likaista. Jokaisella työntekijällä on kolmet parit housuja, jotka näyttävät hyvältä ja toimivat. Koska ostamme joka kerta saman mallin housuja, housukoon muistaminen on erittäin helppoa. Voit pyytää kollegaa nappaamaan parin, tämän vieraillessa liikkeessä.\nYrityksenä on erittäin tärkeätä näyttää hyvältä, joten pukeudumme kaikki mustiin. Meille on tarjottu paljon erinäisiä sopimuksia ja ilmaisia työvaatteita, mutta olemme kieltäytyneet. Ehkä olemme vaativia, mutta haluamme pukeutua niihin mistä pidämme.\nSuosittu mukavuudessa, toimivuudessa sekä suojauksessa\n3-sarjan työhousuissa on edistyksellinen Twisted Leg™ -leikkaus, polvisuojajärjestelmä sekä Cordura® -vahvikkeet ja paljon taskuja.\n3-sarjan työhousuillamme saat käyttöösi edistyksellistä toimivuutta, mukavuutta ja suojausta, johon voit luottaa joka tilanteessa.\nHousut ovat saatavilla erilaisilla kangas- sekä värivalinnoilla, taskuilla tai ilman – tarpeittesi mukaisesti.\nKovaa kulutusta kestävät työhousut on valmistettu likaahylkivästä DuraTwill-kankaasta. Edistyksellinen Twisted Leg™ -leikkaus sekä kestävyyden takaavat Cordura®-vahvikkeet. Mukana myös helppopääsyinen reisitasku, jossa erilliset lokerot puhelimelle, kynille ja työkaluille.\nPue päällesi erittäin kevyestä ja kestävästä RipStop-kankaasta valmistetut työhousut. Työhousuissa on KneeGuard®-polvisuojajärjestelmä ja paljon taskuja.\n3214 Työhousut riipputaskuilla, Canvas+\nNämä työhousut on valmistettu erittäin mukavasta, mutta silti kestävästä Canvas+-kankaasta.\nTwisted Leg™ -leikkaus, Cordura®-vahvikkeet. Mukana helppopääsyinen reisitasku, jossa erilliset lokerot puhelimelle, kynille ja työkaluille.\n3211 Työhousut riipputaskuilla, CoolTwill\nCoolTwill-kankaasta valmistetut työhousut, joissa Twisted Leg™ -leikkaus, Cordura®-vahvikkeet ja paljon taskuja. Mukana helppopääsyinen reisitasku, jossa erilliset lokerot puhelimelle, kynille ja työkaluille.\n3215 Työhousut riipputaskuilla, Comfort Cotton\nErinomaiset työhousut, jotka on esipesty pehmeäksi. Näissä housuissa on Twisted Leg™ -leikkaus, Cordura®-vahvikkeet. Mukana helppopääsyinen reisitasku, jossa erillinen lokero puhelimelle sekä kynille ja työkaluille.\n3223 Lattia-asentajan housut riipputaskuilla, RipStop\nSäästä polviasi. Lattia-asentajan työhousuissa Twisted Leg® -leikkaus antaa täydellisen istuvuuden ja päällystetyt Kevlar®-vahvikkeet polvissa lisäävät kestävyyttä.\nUskomaton istuvuus ja mukavuus. Nämä naisten työhousut yhdistävät erinomaisen istuvuuden edistykselliseen toiminnallisuuteen. Canvas+-kangas ja Cordura®-vahvikkeet takaavat housujen kestävyyden. Pinkit yksityiskohdat antavat modernin, naisellisen ilmeen.


Keskustelua lisäravinteista | Arctic Sport Addicts\nMiksi kaupan pullassa on parhaimmillaan yli 15 eri ainesosaa, jos kotona leivon pullan kahdeksalla?\nPosted on 02.03.2012 04.04.2014 by admin\nKävin mielenkiintoisessa Valio Oy:n järjestämässä lisäaine-seminaarissa karkauspäivänä, jonka Valio järjesti terveyden ja ravitsemuksen ammattilaisille. Lisäainekeskustelu on vuoden vaihteen jälkeen noussut taas uuteen suosioon ja se on näkynyt eri medioissa vahvasti. Kuluttajat ovat taas heränneet ja alkaneet tutkimaan pakkausselosteita kaupassa ja tekemään osittain ostopäätöksiä sen perusteella sisältääkö tuote lisäaineita ja jos sisältää niin kuinka paljon. Valio Oy:n tutkimuspäällikkö esitti Valion teettämän kuluttajatutkimuksen kuitenkin osoittavan, että kuitenkin vielä suurimmat ostopäätökseen vaikuttavat tekijät ovat hinta, terveellisyys, kotimaisuus, laatu ja maku.\nKuluttaja tutkimuksessa on ilmennyt, että reilu neljännes uskoo lisäaineiden olevan haitallisia. Lisäaineita tai joillekin tutummin E-koodeja ovat säilöntäaineet, emulgointi-, stabilointi ja sakeuttamisaineet, elintarvikevärit, happamuudensäätöaineet ja makeutusaineet. Lisäaineet jaetaan kolmeen osaan, jotka ovat luontainen lisäaine, jota esiintyy luonnossa ja se on eristetty lisäainekäyttöön. Luontaisen kaltainen lisäaine on rakenteeltaan samanlaista kun luonnossa, mutta valmistettu kemiallisesti. Keinotekoinen lisäaine ei esiinny luonnossa ja se on valmistettu kokonaan kemiallisin keinoin. Lisäaineet ovat lainsäädännön säätelemät. EU:n yhtenäinen lainsäädäntö määrittelee elintarvikkeissa hyväksytyt lisäaineet, lisäaineiden käyttömäärät ja niiden merkitsemisen pakkaukseen. Lisäaineet ilmoitetaan aina pakkauksen ainesosaluettelossa lainsäädännön mukaan. Merkinnässä on kuvaava ryhmänimi esimerkiksi sakeuttamisaineet, sekä lisäaineen nimi (johanneksenleipäpuujauhe) tai E-koodinumero (E410).\nAspartaami on se, joka on noussut vahvasti esille kun puhutaan lisäaineista. Aspartaami on lisäaine, joka hiemankin asiaa Internetistä tutkiessa aiheuttaa yli 90 virallisesti dokumentoitua haittavaikutusta jos kaiken uskoo mitä lukee. Kuitenkin tässä asiassa luottaisin Elintarviketurvallisuusvirasto Eviraan, joka on julkaissut arviot aspartaamin turvallisuudesta vuosina 2006, 2009 ja 2011. Aspartaamin ADI-arvoksi eli suurimmaksi hyväksyttäväksi päivittäiseksi määräksi on määritetty 40 mg painokiloa kohti. Tämä arvo saadaan ylittymään kun 60 kiloa painava juo aspartaamilla makeutettuja limuja noin neljä litraa yhden päivän aikana. Henkilökohtaisesti olen sitä mieltä, että siinä vaiheessa aspartaami rupeaa olemaan pienin huoli kyseisen henkilön ravitsemuksessa, vaikka ei sen liika saanti varmasti hyväksi ole.\nOman kokemuksen mukaan ihmiset ovat kovasti tarkistamassa E-koodeja niin sanotusta tavallisesta ravinnosta, mutta täytyy muistaa, että karkit, kakut ja muut herkut ovat kaikista suurimpia lisäainepommeja. Ruoassa kannattaa muistaa, että mitä prosessoidumpaa se on, sitä enemmän se pitää sisällään lisäaineita.\nValion lisäaineeton jogurtti.\nMutta miksi niitä lisäaineita sitten pitää lisätä elintarvikkeisiin? Elintarviketeollisuus lisää lisäaineita pitämään huolta elintarvikkeiden turvallisuuden ja säilyvyyden takia. Niillä halutaan estää mikrobien kasvua tuotteissa. Itse ainakin muistan kaksikin uutista jonkun aikaa sitten kun ihmisiä kuoli listeriabakteeriin, jonka olivat saaneet vadelmista ja vesimelonista. Lisäaineita käytetään myös parantamaan tuotteen rakennetta ja säilyttämään haluttu koostumus. Niitä lisätään myös parantamaan elintarvikkeen ulkonäköä houkuttelevamman näköiseksi tai voimistamaan makua. Yksi tärkeimmistä lisäaineiden tehtävistä on varmistaa tuotteen maun, rakenteen ja ravitsemuksellisen laadun säilyminen koko myynti- ja käyttöajan. Esimerkiksi jogurtin myyntiaika on 5 viikkoa.\nLisäaineita lisätään aina jonkin teknisen tarpeen vuoksi. Valiokin uusii reseptiikkaansa ahkerasti moniin vanhoihin tuotteisiin saadakseen vähennettyä niissä lisäaineita. Lisäksi he tuovat markkinoille paljon uusia lisäaineettomia tuotteita. Lisäaineettomia tuotteita voi käydä katsomassa Valion sivuilla tuotteet otsikon alla olevasta ravitsemukselliset ominaisuudet kohdasta. Jutun kirjoittamis hetkellä lisäaineettomia tuotteita Valiolla on 117 kpl.\nTässä lisäainekeskustelussa kannattaa ja pitääkin käyttää omaa harkinta kykyä. Internet on pullollaan kaikenlaisia mielipiteitä ja ”tutkimustuloksia” lisäaineiden haitallisuuksista, mutta osa lisäaineista on kuitenkin lisätty elintarvikkeisiin meidän turvallisuuden takia ja monet lisäaineista on ihan luonnon tuotteita, joita saadaan esimerkiksi puolukasta ja sitruunasta. Lisäaineiden vaikutuksia on Suomessa tutkittu jo 70-luvulta asti, että asia ei sinänsä ole mitenkään uusi. Minä luotan Eviraan!\nSeuraavassa kirjoituksessani perehdyn Slow Foodiin, joka on hyvää puhdasta ruokaa. Hyvä jatkumo lisäaine keskustelulle. 🙂\nTutkimuspäällikkö Mirva Tollet, Valio Oy\nTuotekehitysjohtaja Tuomas Salusjärvi, Valio Oy\nLisäaineet – Mitä ne ovat ja mihin niitä käytetään –esite, Valio Oy 1/2012\n12.01.2015 at 12:48\nEn kannata lisäaineita ollenkaan, ja mietin itsekin, että miksi niitä pitää käyttää ja sairastuttaa ihmiset. Olen myös miettinyt asiaa toiselta näkökulmalta; kun esim. valio on aloittanut lisäaineiden käytön, ovatko he silloin tieten tahtoen halunneet vahingoittaa ihmisiä, vai vaan oikeasti lisätä tuotteensa säilyvyyttä? He eivät varmasti itsekään tajua, mitä tekevät. Se tekee tosiaan ongelmasta vielä pahemman, ettei sen puoleen. Toivotaan kuitenkin, että järkevällä keskustelulla ja ihmisten herättelyllä voimme muuttaa asioita tulevaisuudessa!


Markku J Jääskeläinen puoluesihteeriehdokkaaksi | Uusimaa\nMarkku J Jääskeläinen puoluesihteeriehdokkaaksi\nAjankohtaista 29.08.2012 06:57\nUudenmaan suurimman SDP:n puolueosaston Tikkurilan Työväenyhdistyksen johtokunta päätti tiistaina 24.4.2012 pyytää Työeläkevakuuttajat TELAn johtaja Markku J Jääskeläistä asettumaan ehdokkaaksi SDP:n puoluesihteerin vaalissa. Jääskeläinen ei osallistunut työesteensä vuoksi kokoukseen.\nMarkku J Jääskeläinen vastasi pyyntöön myönteisesti sunnuntaina 29.4.2012\nTikkurilan Työväenyhdistys korostaa, että puolueessa tarvitaan nyt vahvaa järjestö- ja kampanjaosaamista sekä innostunutta otetta puolueen johtamiseen. Markku J Jääskeläisellä on näytöt SDP:n järjestö- ja kampanjapäällikkönä, Tarja Halosen kampanjapäällikkönä sekä vankka ja monipuolinen työkokemus eri organisaatioiden johdossa.\nMarkku J Jääskeläisellä on vahvaa näyttöä myös paikallisen tason puoluetyöstä. Hän on toiminut Tikkurilan Työväenyhdistyksen, Vantaan Sosialidemokraattisen Kunnallisjärjestön ja Vantaan kaupungin johtotehtävissä. Hänellä onkin luja ja innostunut ote siihen käytännön työhön, jonka varassa puoluetyö lepää.\nPuolueessamme tarvitaan eri-ikäisiä\nPuoluejohtoomme on noussut ilahduttavasti nuoria osaajia, jotka ovat myös onnistuneet. Erityisesti tämä koskee puolueemme puheenjohtaja Jutta Urpilaista, jonka johdolla puolue on menestynyt hyvin valtakunnan politiikassa. Puoluejohto on kokonaisuus, jossa eri-ikäisillä ja erilaisilla persoonallisuuksilla on sijansa.\nPuolueemme tarvitsee uusia kannattajia mutta on välttämätöntä pitää yhteys myös perinteiseen kannattajakuntaamme. Markku J Jääskeläinen on osoittanut pystyvänsä molempiin. Hänen puheenjohdollaan toimivassa yhdistyksessämme on paljon uusia, nuoria jäseniä mutta myös vanhoja, kokeneita toimijoita.\nPuolue menestyksen tielle\nTikkurilan Työväenyhdistys pitää tärkeänä, että puolueemme ottaa selvän linjan palata menestyksen tielle. Tarvitsemme vahvan ja osaavan puoluejohdon, joka pystyy palauttamaan SDP:n suurimmaksi puolueeksi. Tähän tarvitaan tekoja ja toimintaa.\nEsitämme, että SDP valitsee puoluesihteerikseen Markku J Jääskeläisen. Pyydämme hänen ehdokkuutensa tueksi kaikkia niitä, jotka haluavat huolehtia puolueemme menestyksestä. Hyvä puolue ansaitsee nykyistä laajemman kannatuksen.\nPerustietoja Markku J Jääskeläisestä\n– syntynyt 1953 Savonrannalla, naimisissa, kolme lasta, yksi lastenlapsi\n– metallin asentaja-koneistaja, opiskellut työn ohessa ylioppilaaksi ja ulkomaankaupan yo-merkonomiksi\n– töissä muun muassa\nSAK:ssa 1978 -1983\nUudenmaan Sos.dem.piirissä 1983 -1988\nOikeusministeriössä 1987, ministeri Matti Louekosken poliittisena sihteerinä\nUudenmaan Maakuntaliitossa 1988 -1991\nSDP:n puoluetoimistossa 1991 -2000\nTyöeläkevakuuttajat TELAssa 2001-\nTarja Halosen kampanjassa 1999 -2000 ja 2005-2006\n– nykyisin kaupunginvaltuutettu, aiemmin kaupunginhallituksen pj ja vpj\n– luottamustehtäviä puolueessa\nTikkurilan Ty:n puheenjohtaja 2012-\nVantaan Sosialidemokraattisen kunnallisjärjestön pj 2010 -2011\nUudenmaan Sos.dem.piirin piiritoimikunnan jäsen 1990 -1991\nSDP:n puolueneuvoston jäsen 1990 -1993, mutta luopui siirtyessään SDP:n palvelukseen 1991\nSDP:n puoluekokousedustaja lukuisia kertoja\njäsenenä ja sihteerinä puolueen useissa työryhmissä\n– harrastuksina muun muassa\nvaalikampanjoiden seuraaminen, kampanjateknologia\nkisällilaulujen teko ja esittäminen\nraviurheilun seuraaminen ja hevosen kimppaomistaminen\nkolumnien ja blogien kirjoittaminen\nmökkeily, hiihto/perinteinen tyyli\n– opiskellut vaalikampanjointia USA:ssa, Englannissa ja Ruotsissa\n– toiminut Euroopan Sos.dem.puolueen vaalikampanjatyöryhmässä (1999 -2000)


avolava paketiautoksi - Lava-autot - Suomi24 Keskustelut\nkuinkas tuo käytännössä onnistuu mitsun 06 --> malleissa, joissa on jatkokoppi? Vai onnistuuko lainkaan? Toisin sanoen, onko lavan pituus riittävä?\nÄh, siis selvennykseksi vielä, että neliovinen malli.\nake:n sivuilta tai finlex:in sivuilta.\nMeni jotain sekaisin. Eli homma kyllä onnistuu. Ei ole sidoksissa lavan pituuteen enää.


Simppeliä sormiruokailua | Herttala\nSormiruokailu on lapsentahtinen tapa siirtyä kiinteään ruokaan. Kun vauva saa syödä itse, on luvassa ennakkoluulotonta maistelua, pienen ruokailijan tahtiin etenemistä, onnistumisia ja varsinkin mukavia ruokailuhetkiä koko perheen kesken. Tämän kirjan on kirjoittanut sormiruokailun ykkösnimi Marjut Ollila. Kirja sisältää valtavasti tietoa sormiruokailusta, ohjaa sinua helposti ja turvallisesti eteenpäin ja lisäksi saat käyttöösi 50 helppoa reseptiä. Kirjan luettuasi tiedät mitä kaikkea vauvalle kokkaillessa tulee ottaa huomioon, mitä hän voi syödä ja milloin vauvasi on valmis aloittamaan kiinteät ruuat. Tämä opus on oivallinen lahjaidea jokaiselle lapsiperheelle! Helpot reseptit soveltaen omien makumieltymysten mukaan sopii myös isommillekin lapsille.


Minun naaraani nousee lentoon ensimmäisenä. Olen alkanut pitää sitä omanani, koska se on kaivautunut sisälleni ja tehnyt pesän sydämeeni. Auringon laskiessa kullanhohtoisena se kohoaa kannelta ja jää leijailemaan paikoilleen. Tunnustelee tuulta tai kenties nälkänsä pakottavuutta tai viettinsä väkevyyttä. Niin tai näin, lopputulos on sille mieleen, ja se räpäyttää siipiään kerran ja liihottelee vaivattomasti yhä ylemmäs kuin olisi vapaa maan kahleista.\nalkuteos Migrations 2020\nCharlotte McConaghyn romaani Viimeinen muuttolintu ilmestyi jo syyskuussa, mutta se unohtui lukupinoon odottelemaan vuoroaan. Kun viimein tartuin kirjaan, se vei mukanaan.\nPäähenkilö ja minäkertoja on Franny Stone, kovia kokenut kolmekymppinen nainen. Hänen mukanaan kulkee menneisyys kahleina, joista hän pyristelee irti. Franny vertautuu lintuihin, joiden on pakko lähteä kerta toisensa jälkeen. Hän tuntee inhimillistä halua asettua paikoilleen mutta ei voi vastustaa levotonta sieluaan.\nEi ole kohtuullista, että olen yksi niistä, jotka kykenevät rakastamaan mutta eivät kykene jäämään.\nOn jälleen Frannyn aika lähteä. Hän haluaa seurata lapintiiroja, jotka ilmeisesti ovat maailman viimeisiä. Hän haluaa nähdä, miten ne matkaavat Grönlannista Antarktikselle, ja hän haluaa tehdä samanlaisen viimeisen muuttomatkan. Franny saa itselleen paikan kalastusaluksesta ja houkuttelee kapteeni Ennisin seuraamaan tiiroja lupaamalla mojovan kalasaaliin palkaksi.\nTilanne on ristiriitainen, sillä meret on kalastettu tyhjiksi eikä Franny hyväksy kalastamista. Vaihtoehtoja ei kuitenkaan juuri ole.\nMatka Atlantin ylitse on pitkä, ja sen aikana Franny ehtii tarkastella menneisyyttään monin tavoin. Hänen haavansa paljastuvat vähitellen, ja jännite säilyy vahvana loppuun saakka. On saatava tietää, mistä kumpuavat naisen kompleksisuus ja erakkomaisuus, ja siksi on luettava vaikka sitten yöunien kustannuksella.\nJos lukijaa piinaa Franny ja hänen menneisyytensä, piinaavaa on seurata myös lapintiirojen matkaa. Selviävätkö ne käsittämättömän pitkästä taipaleestaan? Ovatko ne lajinsa viimeiset?\nHenkilökohtainen on osa globaalia ilmiötä. Linnut ovat vahva lähtemisen symboli, mutta ne symboloivat myös luontokatoa ja ilmastonmuutosta. Jossakin lähitulevaisuudessa lintuja ei enää ole, ja Frannyn huoli harvoista jäljelle jääneistä on raastavaa. Viimeisen muuttolinnun luettuani katselen lintuja totisesti uusin silmin.\nKerronta tarttuu yksityiskohtiin ja kuvaa hetkiä tavalla, joka saa mielikuvat heräämään henkiin. Huomaan lukiessani näkeväni tarinaa kuvina ja toivovani, että se päätyisi valkokankaalle. Ilmeisesti niin onkin käymässä, mikä ilahduttaa minua suuresti. Romaani on viihteellinen ja osin ennalta arvattava, mutta se viestii tärkeää sanomaa muistuttaen, että vielä on mahdollisuuksia toimia luonnon hyväksi.\nPelkäsin etukäteen, että Viimeinen muuttolintu ahdistaa liikaa ja vie yöunet – ehkä se siksi siirtyikin niin pitkään syrjään muiden kirjojen tieltä. McConaghy rakentaa kuitenkin taitavasti tarinasta kudelman, jossa on synkkyyttä ja epätoivoa mutta myös toivoa. Haikean kaunis tarina repii sydäntä mutta tarjoaa myös lempeyttä, jota maailma kaipaa.\nOn sanomattoman surullista, että linnut katoavat. Että eläimet katoavat. Miten yksinäistä täällä onkaan sitten kun täällä ei ole muita kuin me.\n2021 arvostelukappale ilmastonmuutos McConaghy Charlotte romaani tulevaisuus ulkomainen kirjallisuus WSOY\nTunnisteet: 2021 arvostelukappale ilmastonmuutos McConaghy Charlotte romaani tulevaisuus ulkomainen kirjallisuus WSOY\nAnki 30. marraskuuta 2021 klo 6.42\nTämä on nyt saanut ainakin kirjagramissa hyvin huomiota. Voisin itsekin lukea tämän, jahka sattuu kohdalle.\nJonna 2. joulukuuta 2021 klo 15.27\nMinä olen tosi huonosti tästä huomannut somessa mitään. Pitääkin tutkiskella enemmän, mitä mieltä tästä on oltu.


Olet täällä: Alkuun / Tuoteuutuudet / Forbo Flooring Systems: Pintakäsittely Topshield pro\nMarmoleum-linoleumilattioille tarkoitettu Topshield pro -pintakäsittely suojaa lattiaa kaikissa olosuhteissa. Topshield pro on kolmannen sukupolven pintakäsittely, joka sopii nykypäivän julkitiloihin.\nTopshield pro -pintakäsitelty Marmoleum kestää paremmin kulutusta, saa paremman suojan tahroja vastaan ja on helpompi puhdistaa ja hoitaa sileämmän pinnan ansiosta.\nTopshield pro -käsitelty lattia on heti käyttövalmis, se ei vaadi alkukäsittelyä tai vahausta.\nHomogeeninen vinyylilattia Sphera Energetic sopii tiloihin, joissa kestävyys ja väri ovat avainsanoja.\nKategoriassa: Tuoteuutuudet Avainsanoilla: Forbo Flooring Systems, julkitilat, Marmoleum-linoleumilattiat, pintakäsittely, Topshield pro -pintakäsittely


Vapaa-ajankalastajat palkittiin virtavesien suojelusta - ePressi\nVapaa-ajankalastajat palkittiin virtavesien suojelusta\nSuomen Vapaa-ajankalastajien Keskusjärjestölle (SVK) on myönnetty tämän vuoden Ympäristöavaus -palkinto tunnustuksena toimista Iijoen suojelemiseksi. Palkinnon myönsi Suomen Luonnonsuojeluliitto. Palkitsemisen perusteena oli SVK:n ratkaisu luopua perhokalastuksen MM-kilpailujen järjestämisestä Pudasjärvellä kaupungin päätettyä puoltaa Kollajan altaan rakentamista.\nSVK päätti keväällä vetää pois hakemuksensa vuoden 2017 perhokalastuksen MM-kilpailujen järjestämisestä Pudasjärvellä Pudasjärven kaupunginvaltuuston tehtyä Kollajan altaan rakentamista tukevan päätöksen. Perusteluinaan keskusjärjestö ilmoitti, että altaan rakentamisen edistäminen on vastoin järjestön toimintatavoitteita ja se vakavasti vaarantaa Iijoen vesistön tulevaisuuden merkittävänä vaelluskalavesistönä.\n”Vapaa-ajankalastajat toimivat uhanalaisten vaelluskalojen elinolosuhteiden ja lisääntymisedellytysten parantamiseksi. Padottuihin jokiin pitää rakentaa toimivat kalatiet ja pyrkiä kohti luontaisesti lisääntyviä kalakantoja. Suomen Luonnonsuojeluliiton Ympäristöavaus -palkinto on merkittävä tunnustus toiminnallemme”, totesi Suomen Vapaa-ajankalastajien Keskusjärjestön puheenjohtaja Markku Markkula.\nMarkkulan mukaan Iijoki on yksi suosituimmista kalastuskohteista ja sillä on edellytyksiä kehittyä tulevaisuudessa merkittäväksi lohi- ja taimenjoeksi. MM-kilpailun tavoitteena oli myös kalastusmatkailun kehittäminen Iijoella. Kotimaisen ja ulkomaisen tunnettavuuden lisäksi se olisi tuonut alueelle noin puolen miljoonan euron välittömät matkailutulot.\nYmpäristöavaus -palkinto luovutettiin Suomen Vapaa-ajankalastajien Keskusjärjestölle Nuuksion kansallispuiston opastuskeskus Haltiassa lauantaina 29. elokuuta. Keskusjärjestön puolesta palkinnon ottivat vastaan keskusjärjestön puheenjohtaja Markku Markkula ja hallituksen puheenjohtaja Jouko Ojanperä.\nKuva on vapaasti käytettävissä tiedotteen yhteydessä:\nVuoden 2013 SM-perhokalastuskisat järjestettiin Iijoella. Kuvassa on vapaana virtaavaa Iijoen keskiosaa. Kuva: Petter Nissén.\npuheenjohtaja Markku Markkula puh. 050 464 2455\nhallituksen puheenjohtaja Jouko Ojanperä puh. 0400 621 887\nKoko: 2,55 MB Tyyppi: jpg


Arkkitehtuuri - Hyvä ohjelmistoarkkitehtuuri tukee liiketoimintaasi\nNerokas ideasi ansaitsee loistavan teknisen toteutuksen. Ohjelmistoarkkitehtuuri määrittelee kuinka hyvin toiminnallesi kriittinen sovellus skaalautuu, lokalisoituu ja erityisesti joustaa liiketoimintarpeiden muuttuessa.\nHyvä ohjelmistoarkkitehtuuri tukee liiketoimintaasi\nKilpailuedun rakentamisessa ohjelmistojen avulla on kyse paljolti tuoreesta liikeideasta, kilpailukykyisestä ansaintamallista, törkeästä lupauksesta ja muista bisneksen peruselementeistä. Digitaalisen liiketoiminnan rakentamisessa oikeanlaisella ohjelmistoarkkitehtuurilla on lisäksi erityisen kriittinen rooli.\nKilpailuetua luodaan räätälöidyillä ratkaisuilla ja niiden suunnittelussa korostuvat kokemus, elinkaariajattelu ja API-keskeisyys. Verkkopohjainen liiketoiminta vaatii allensa moottorin, joka muuttuu tarpeen vaatiessa.\nHalpa koodi on kalleinta mahdollista\nOikeanlainen ohjelmistoarkkitehtuuri varmistaa, että liiketoimintasi vaativat muutokset voidaan toteuttaa sovellukseesi vielä vuosienkin päästä aloituksesta. Joustava arkkitehtuuri on tehokas investointiturva ja riskienhallintametodi.\nAlustatalouden aikakaudella rajapinnat ovat hyvän ohjelmistoarkkitehtuurin keskiössä. Liitettävyys muihin palveluihin, API-as-a-Product ja sopivien käyttöliittymien tarjoaminen erilaisille käyttäjäryhmille edellyttävät oikeanlaista arkkitehtuuria.\nHyvä arkkitehtuurisuunnittelu on kuin vakuutus verkkopalvelullesi.\nTarkistuta nykyinen ohjelmistoarkkitehtuurisi\nPalveluihimme kuuluu olemassa olevan verkkosovelluksen auditointi- ja katsastuspalvelut. Mikäli esimerkiksi ohjelmiston laajennettavuus, skaalautuvuus, tietoturvallisuus tai elinkaaren arviointi kiinnostaa, voimme auditoida tilanteen. Sovimme etukäteen tapauskohtaisesti auditoinnin sisällön ja tuotamme aina kirjallisen ja objektiivisen raportin.\nTyypillinen auditointitarve on sellainen, jossa useita vuosia vanhan verkkosovelluksen osalta pohditaanko jatketaan investoimista nykyiseen vai tuotetaanko uusi. Tulevien liiketoimintatarpeiden peilaus nykytilanteeseen antaa hyvän pohjan hallituille investointipäätöksille. Toinen esimerkkitapaus on yrityskauppa, jossa halutaan varmistaa ostettavan yhtiön verkko-ohjelmiston soveltuvuus ostotarkoitukseen perinpohjaisesti. Auditointiraportilla on selkeä merkitys yrityskaupan arvonmuodostuksessa.\nKatsastamme verkkopalvelusi halutessasi.\nLue lisää Sofokus Katsastus™ -palvelusta\nUudet 2018 voimaan astuvat tietosuojavaatimukset (GDPR)\nToukokuussa 2018 voimaan astuva tietosuoja-asetus tuo mukanaan uusia vaatimuksia, jotka heijastuvat suoraan ohjelmistojen arkkitehtuuriin. Oikeaoppinen ohjelmistokehitysprosessi huomioi esimerkiksi tiedon anonymisoinnista ja hyvä arkkitehtuurisuunnittelu loppukäyttäjän tietojen poistamisesta.\nPidämme huolen, että GDPR huomioidaan ohjelmistossasi.\nJärjestelmien katsastukset, auditoinnit ja koodikatselmoinnit\nArkkitehtuurisuunnittelu ja dokumentointi\nAPI-suunnittelu ja API:en hallinta\nPilviarkkitehtuurit ja pilvipalvelut


Kun työ haittaa harrastuksia… |\n← Lumisen päivän collie\nJulkaistu joulukuu 4, 2015\tby Marra\n…niin silloin ei ehdi edes bloggailla. Tällä viikolla on ollut työaikataulut sellaisia, että en ole ehtinyt oikeastaan mitään ylimääräistä koko viikolla. Enkä ole ehtinyt nukkua lähellekään tarpeeksi. Mutta onneksi edessä on vapaa viikonloppu, jes! 🙂\nJotain mukavaa ehdin sentään tällä viikollakin, nimittäin kävin kampaajalla laittamassa tukan uusiksi, eikä se tukka näytä enää haalistuneelta, kuten yllä olevassa kuvassa. Nyt on taas tummempaa. Rasti ruutuun, että kampaajakäynti on hoidettu 🙂\nRatsastamaan en ole ehtinyt ollenkaan, vaan poni on ollut jo reilun pari viikkoa pakkolomalla. Silloin pari viikkoa sitten siltä oli irronnut oikea takakenkä ja vaikka normaalisti lyön irtokengän heti kiinni, en tuolloin viitsinyt, koska olin saikulla tulehtuneen oikean käden takia, niin jotenkin se kengittäminen ei tuntunut hyvältä idealta… Siinä sitten yritettiin hälyyttää varaseppää tulemaan lyömään kenkä kiinni, koska Rohmu on sellainen poni, että jos kenkä on irti useamman päivän, niin kavio lohkeaa tai kuluu pahasti. Tällä kertaa olisi ollut vielä niin hyvä säkä, että kenkä olisi ollut irti alle vuorokauden, mikäli olisin ollut kengityskunnossa… No, lopulta sitten kävi niin, että kun seppää ei pikaisesti saatu, niin kengän oltua jo puolitoista viikkoa irti, minä sitten päätin kengittää, ettei kolmioksi kulunut kavio häviä kokonaan olemattomiin. Niinpä sitten viime sunnuntaina ähersin kengän kavioon kiinni, kyllä olikin harvinaisen kova homma tämmöiselle tumpelolle. Sisäreunalta kavio oli siisti ja kenkä istui siihen, mutta ulkoreunalta pahasti lohjennut. Tuosta kuvasta ei juuri selvää saa, kun on niin pimeä kännyräpsy, mutta jos oikein tihrustaa niin joku hyväsilmäinen saattaa nähdä, kuinka iso aukko on kavionreunan ja ennen juuri tämän ponin kavioon täydellisesti istuneen kengän välissä. En sitten tiedä, onko tuo kenkä pysynyt kiinni, koska tämän viikon arkipäivät ovat olleet niin täysiä, etten ole ehtinyt tallille. Toivottavasti kuitenkin olisi pysynyt ja pysyisi kengittäjän tuloon asti, jotta kavio ei hajoaisi lisää. Iso harmi, etten voinut silloin alunperin heti tuota kaviota kengittää, koska silloin se ei ollut vielä noin lohjennut ja kengän olisi saanut nätisti kiinni niin, että se olisi varmaan pysynytkin. Loppuun vielä note to self, kengitysnauloja jäi vain kolme jäljelle, joten Mustadin ESL3 naulaa pitää käydä ostamassa heti, kun tästä naulakauppaan kerkiää. Kolmella naulalla kun ei kenkä pysy kiinni, jos joku tilanne tulee taas.\nKalkkunanmunia on tullut syötyä, kananmunien ohessa. Enpä sitäkään ennen tiennyt, että kalkkunanmuna on vain tuollainen kananmunan kokoinen. Hyvin pieni linnun kokoon nähden. Mutta ihan hauskaa välillä näitä pilkullisiakin munia syödä.\nMustikkasmoothietakin meillä saa nykyään juodakseen, sillä taloutemme siirtyi viimeinkin nykyaikaan, kun meille muutti blenderi 🙂\nTällä viikolla olen myös kaivannut lunta. Edes vähän, jooko? Kyllä on ankeaa tuolla pimeässä kuran keskellä ulkoiluttaa koiraa. Onneksi tänään törmäsimme aivan ihanaan viisikuukautiseen soopeliin collien urospentuun. Se pelasti koko lenkin 🙂 Masa sai haistella lajitoveripentua ja meikäläinen meinasi haljeta pennun söpöyden edessä. Voi että! Aivan mainio otus oli se, toivottavasti törmäillään toistekin, tulee niin Masan pentuajan muistot mieleen ja kuinka söpö naaliainen se olikaan silloin ❤\nJep, ei siis mitään ihmeitä täällä, elämä on jäänyt hiukan vähälle töiden ohessa, mutta sille ei nyt vain voi mitään, että joulukuu on tällaista haipakkaa. Vielä pitäisi ehtiä ennen joulua saada poni sekä koira eläinlääkärin käsittelyyn ja katsastaa Volvo. En todellakaan tiedä, missä välissä ne hommat hoidetaan! Mutta asioilla on tapana järjestyä ja ensin nautin viikonlopusta ja ensi viikolla sitten yritän saada varailtua aikoja niin eläinten kuin autonkin määräaikaiskatsastuksiin.\nKategoria(t): Autoilua, Elämää, Hevostelua, Hiukset, Kalkkunoita, Kiitollisuutta, Koiruuksia, Ruokaa, Talvi Avainsana(t): collienpennut on niin suloisia, kalkkunanmuna, kampaajalla, kavio lohkesi, ponin pakkoloma, smoothieita viimeinkin, tulis jo lunta. Lisää kestolinkki kirjanmerkkeihisi.\n4 vastausta artikkeliin: Kun työ haittaa harrastuksia…\njoulukuu 6, 2015 00:17\nHeippa sinä ihana. Jäähyväiset blogissani jos niikseen-\njoulukuu 6, 2015 14:49\nHeipsan, kävin paikalla 🙂\njoulukuu 6, 2015 16:46\nToivottavasti kiireet helpottaa ja saat hommat plakkariin ja itsesi järjestettyä aattona pois töistä.\njoulukuu 6, 2015 16:49\nJoo no aattona meikäläinen on vapaalla (viime vuonna olin töissä, niin tänä vuonna en suostunut 😉 ), mutta niinhän siinä sitten tietennii kävi, että mies on töissä kaikki kolme joulunpyhää. No, onhan mulla täällä toi koiruus seuranani 🙂


kasvikset | Tiedebasaari\nRiittävä folaatin saanti parantaa koulumenestystä\n≈ Kommentit pois päältä artikkelissa Riittävä folaatin saanti parantaa koulumenestystä\nfolaatti, foolihappo, henkinen suorituskyky, kasvikset, oppimiskyky, terveysvaikutukset, vitamiinit\nKasvikset ovat paras folaatin lähde.\nVarsin vähän tunnetun vitamiinin foolihapon, yleisemmin folaatin tiedetään vaikuttavan ihmisen henkiseen suorituskykyyn. Riittävä folaatin saanti turvaa oppimiskykyä, ja vitamiinin aineenvaihdunnassa tärkeän homokysteiini-aminohapon suuri pitoisuus veressä puolestaan on haitallista. Näiden avainyhdisteiden todellisia pitoisuuksia ja vaikutuksia kouluikäisten nuorten oppimistuloksiin on kuitenkin tutkittu hyvin vähän. Örebron yliopiston ja yliopistosairaalan tutkijan Tornbjörn K. Nilssonin johdolla Pediatrics -lääkärilehdessä julkaistu tutkimus antaa erittäin vahvan näytön folaatin tärkeydestä.\nRuotsalaistutkimuksessa selvitettiin 15-vuotiaiden peruskoululaisten folaatin saantia sekä vitamiinin ja homokysteiinin pitoisuuksia veressä. Oppimiskyvyn mittarina olivat 9-vuotisen peruskoulun päättötodistuksen arvosanat. Tutkimuksessa selvitettiin kyselyjen avulla ruokailutottumuksia, muita elintapoja sekä oppilaiden perheiden yhteiskunnallista asemaa. Folaatin tärkeimpiä saantilähteitä ovat leipä, kasvikset, varsinkin palkokasvit sekä maksa.\nTulokset puhuvat vahvasti folaatin puolesta. Foolihapon runsaan saannin ja hyvien oppimistulosten välillä oli tilastollisesti erittäin merkitsevä korrelaatio. Ja kuten odotettua, homokysteiinin runsastuminen oli tavallista oppilailla, joiden todistuksen numerot eivät yltäneet vertailun kärkipäähän. Elämäntapojen tai sosiaalisen aseman mukaan ottaminen ei muuttanut millään lailla folaatin ja oppimistulosten välistä positiivista yhteyttä. Ruotsalaistutkijat korostavat tulosten merkitystä esimerkiksi kouluaterioiden suunnittelussa. Etenkin kasvisten runsas käyttö tulee turvata.\nSuomalaisilla olisi syytä lisätä folaatin saantia. Ravitsemussuosituksen mukaan aikuisten päivittäisen saannin tulisi olla 300 milligrammaa. Miehillä saanti jää kuitenkin 273 milligrammaa ja naisilla 224 milligrammaan vuorokaudessa Raskaana olevilla ja imettävillä naisilla tarve on suurempi, ja suositus heille onkin 400 milligrammaa vuorokaudessa. Varsinaista puutostilaa nämä lukemat eivät osoita, sillä elimistömme päivittäisen minimitarpeen saavuttaa 120 milligramman folaatinsaannilla.


PIPELIFE YHTEISTYÖHÖN MIESTEN JOUKKUEEN KANSSA - FC Oulun Pallo (FC OPA)\nPIPELIFE YHTEISTYÖHÖN MIESTEN JOUKKUEEN KANSSA\nPipelife lähtee mukaan FC OPA:n miestenjoukkueen toimintaan kaudelle 2020-2021. Suuri Kiitos tästä!\nPipelife Finland Oy:n tuotantolaitokset sijaitsevat Haaparannassa, Iissä, Joensuussa, Jyväskylässä ja Utajärvellä. Pipelife Finland Oy on vakavarainen muovi- ja LVI-alan moniosaaja, joka työllistää Suomessa noin 135 henkilöä. Yhtiön pääkonttori sijaitsee Oulussa. Pipelife Finland Oy on osa Euroopan toiseksi suurinta ja pohjoismaiden johtavaa putkialan konsernia, Pipelife International GmbH:ta. https://www.pipelife.fi/fi/\nMiesten joukkue on harjoitellut säännöllisesti tulevaa kautta kohti jo kesäkuusta asti. Harjoituspelejä on sovittuna kolme, joista ensimmäinen pelattiin FC Kemiä vastaan Kemissä. Tässä pelissä Kemi oli Enderson Suarezin johdolla 7-1 parempi. Seuraavat harjoitusottelut ovat:\n10.9 klo. 20.15 Urheilutalolla FC OPA - TOPV\n3.10 klo. 13.00 Raahe As Moon - FC OPA\nOPA harjoittelee maanantaisin 20-21.30 ja torstaisin 19.45-21.30 urheilutalolla sekä tiistaisin 19.15-20.30 Rajakylän koululla. Ota vamennukseen yhteys, jos pelaaminen Futsalin Ykkösessä kiinnostaa!


Akava: Yhteistoimintalain uudistus on tarpeellinen ja oikeansuuntainen | Akava ry\nAkava: Yhteistoimintalain uudistus on tarpeellinen ja oikeansuuntainen\n30.9.2021 13:45:30 EEST | Akava ry\n– Työmarkkinajärjestelmän muutokset, teknologian voimakas kehitys ja koronapandemian tuomat muutokset työelämään korostavat työpaikkojen vuoropuhelun, luottamuksen ja yhteistyön merkitystä. Työpaikat menestyvät, kun henkilöstön näkemyksiä kuunnellaan ja otetaan huomioon sekä tehdään päätöksiä yhä enemmän yhteistyössä. Avoimuus, jatkuva tiedonkulku ja osallistaminen ovat avaintekijöitä paremman luottamuksen ja motivaation rakentamiselle, painottaa työmarkkinajohtaja Katarina Murto.\nYhteistoimintalain uudistaminen on askel kohti tasapainoisempaa, avoimempaa ja osallistavampaa työelämää. Tästä muutoksesta hyötyvät sekä työntekijät että yritykset.\n– Lakiesitys edellyttää, että yrityksissä käydään työnantajan ja henkilöstön edustajien tai henkilöstön välillä jatkuvaa ja säännönmukaista vuoropuhelua. Tämä siirtää lain painopistettä tarkoituksenmukaisella tavalla kohti aitoa yhteistoimintaa.On kuitenkin tärkeää, että työvoiman vähentämisneuvotteluille on yhä selkeät menettelyt ja riittävät määräajat työntekijöiden oikeussuojan varmistamiseksi. Uudistuva laki edellyttää koulutusta niin, että lakia osataan sen voimaan tullessa hyödyntää täysipainoisesti yrityksissä, Murto jatkaa.\nEsityksessä on yhdistetty työvoiman vähentämistä ja työsuhteen olennaisten ehtojen muutoksia koskeva sääntely.\n– Tämä voi aiheuttaa epäselvyyttä ja tulkinnanvaraisuutta lain soveltamisessa. Työvoiman vähentämismenettelyssä on työntekijän oikeussuojan kannalta tärkeää, että prosessit ovat selkeät ja määrämuotoiset. On myönteistä, että esityksen mukaan henkilöstön edustajille tulee vahvempi oikeus esittää vaihtoehtoisia ratkaisuja irtisanomisille, sanoo johtava asiantuntija Miia Kannisto.\nHallintoedustuslain henkilöstön edustusta koskevat säännökset on siirretty uuteen yhteistoimintalakiin.\n– Pidämme erittäin hyvänä, että esityksessä edellytetään, että henkilöstön edustus on jatkossa järjestettävä toimielimessä, jossa tosiasiallisesti käsitellään tärkeitä liiketoimintaa, taloutta ja henkilöstön asemaa koskevia kysymyksiä. Hallintoedustuksen soveltamisalarajaa ei sen sijaan olla laskemassa. Tähän olemme Akavassa pettyneitä. Mielestämme hallintoedustusrajaa on perusteltua laskea nykyisestä 150:stä 50:een, jolloin henkilöstön edustajien tiedonsaanti ja vaikutusmahdollisuudet olisivat paremmat myös pienemmissä ja keskisuurissa yrityksissä, Kannisto toteaa.\nYritysten yhteistoimintalain uudistusta valmisteltiin kolmikantaisessa työryhmässä noin kaksi ja puoli vuotta. Hallituksen esitys etenee seuraavaksi eduskunnan käsittelyyn. Yhteistoimintalakia sovelletaan niihin yrityksiin, joissa työskentelee säännöllisesti vähintään 20 henkilöä.


Pepin masu kasvaa, agilityä ja kasvattien kuulumisia – Pitmywits\nPepin masu kasvaa, agilityä ja kasvattien kuulumisia\nKirjoittanutKatja Nyman 29.1.2012 29.1.2012 Kategoria(t):Agility, Kasvatit, Näyttelyt, Pennut, Yleinen\nPepin raskaus on nyt päivässä 37 ja kun ETA (estimated time of arrival) on päivän 61 tienoilla, yli puolenvälin ollaan jo. Mama-to-be ottaa elon jo hyvin rauhallisesti :) Sijoituskoti Pepin narttupennulle on vielä löytymättä, joten jos sellainen kiinnostaa, otahan yhteyttä!\nKuva Anna Virta\nBessien pennuista Justus tosiaankin esiintyi viime viikonloppuna Turun näyttelyssä. Arvosanaksi Justus sai EH:n hienolla arvostelulla. Justusta ei kävely voinut vähempää kiinnostaa, paljon mukavampaa olisi ollut leikkiä edellä kulkevan kanssa. Justus on siitä ihana uros, että sillä ei ole kenellekään pahaa sanottavaa, häntä heilui ihan koko ajan. Jos Justus saadaan esiintymään kunnolla, uskoisin sen pärjäävän myös näyttelyissä!\nJustuksen siskolta Riolta tuli myös kuulumisia ja kuvia. Rio on myös edelleen se ”Justiina”, jollainen se oli meillä eli täynnä virtaa ja aina valmis toimintaan. Riosta otettiin syksyllä kuvia ja tässäpä parhaimmat teille näytille. Kaunis Rio! Kuvat Mari Joutjärvi\nJust-pentue on luonteiltaan tuntunut perineen äitinsä iloisen elämänasenteen. Bessien viimeisestä pentueesta olenkin sitten haaveillut tekeväni jotain erityistä, mutta se vaatii parin tähden ja kuun asettumista oikeisiin uomiin. No pentueen ajankohta on aikaisintaan loppuvuodesta tai sitten ensi keväänä eli vielä on aikaa :)\nNiin ja se agility! Bessien kanssa ollaan tasaisesti starttailtu kolmosissa. Ei mitään menestystä, yksi ainoa tuloskin vasta, mutta eilen esimerkiksi parilla radalla yksi pieni ohjausvirhe (josta hylky) ja muutoin puhdas rata eli jos me edes yksi nolla tälle vuodelle saataisiin?\nPeppi day 37 – photo Anna Virta\nPepin iso maha, päivä 49 (10.2.)!


Seiska: Miljoonia kavaltaneen Maija Lahtisen tuomio vanheni – leski voi nyt palata Suomeen - Rikos - Uutiset - MTV.fi\nSeiska: Miljoonia kavaltaneen Maija Lahtisen tuomio vanheni – leski voi nyt palata Suomeen\nRikos Julkaistu 28.09.2017 15:53\nMaija Lahtinen Helsingin käräjäoikeudessa vuonna 2009. Lehtikuva\nLehtikeisari Urpo Lahtisen lesken Maija Lahtisen tuomio on vanhentunut, ja hän voi halutessaan palata takaisin Suomeen, kertoo Seiska.\nLahtisen tapauksessa on kyse siitä, että hän kavalsi edesmenneen miehensä kuolinpesästä 34 miljoonan markan edestä rahaa ja vei ne Sveitsiin. Helsingin hovioikeus tuomitsi hänet kahden vuoden ja yhdeksän kuukauden vankeusrangaistukseen.\nLahtinen pääsi 2005 poistumaan Suomesta Sveitsiin. Häntä ei kansainvälisestä etsintäkuulutuksesta huolimatta saatu Suomeen. Lahtinen oleskeli ulkomailla niin pitkään, että hänen tuomionsa vanhentui. Lahtinen voi nyt palata Suomeen ilman pelkoa vankilaan joutumisesta.\n– Häntä ei saatu koskaan tuomiota kärsimään, valtionsyyttäjä Ritva Sahavirta sanoi Ilta-Sanomissa.\nUrpo Lahtinen rikastui myymällä omistamansa Helprint-kirjapainon, joka myytiin ulkomaille 500 miljoonan euron hintaan.\nMTV Uutiset ei tavoittanut Sahavirtaa kommentteja varten.\nHovioikeus: 18 vuoden takainen talousrikosjuttu ei ole liian vanha 14.4.2016\nUrpo Lahtisen perintö taas tutkintaan 6.10.1998\nLahtisen kuolinpesäjuttu syyteharkintaan 28.5.1998\nMaija-Liisa Lahtinen kiistää häneen kohdistetut epäilyt 29.3.1998\n9-vuotias tyttö talutti pyörää suojatiellä, kun traktori tuli kohti eikä pysähtynyt – poliisi pyytää kuljettajasta havaintoja Asianajaja: Axl Smithin salakatselun uhrit saavat sittenkin korvauksensa – asunto myytiin


Parasta juuri nyt (1.3.2020): Voice of Finland, Be a Lady, Citymaalaiset, Etsitkö töitä, Ihan niin kuin me - Kulttuuritoimitus\nTällä palstalla Kulttuuritoimituksen väki kirjoittaa ajattomista ja ajankohtaisista asioista, jotka heitä juuri nyt kiehtovat. Kirsi Haapamattia ovat liikuttaneet maalaisuus, naisasia ja kansanlaulut.\nTelevision Voice of Finland -laulukilpailu on koukuttavaksi rakennettu formaatti. On pakko katsoa jokainen tuoli kääntyy -jakso loppuun, sillä lopussa on aina se jakson paras laulaja.\nOlin erityisen vaikuttunut Riikka Hänninen -nimisestä laulajasta, joka vetäisi komeasti Hedningar-yhtyeen Täss’ on Nainen -kappaleen. Naiseuden voimaloitsuksi taisi Hänninen itse laulua kutsua.\nHuippuhomma, että tällaisessa valtavirran musiikkiohjelmassa kuullaan kansanlaulua. Yhtään Frozen-elokuvan kappaletta en enää haluaisi kuulla.\n”Nouse luontoni lovesta / syntini syvästä maasta.\nSyntini syvästä maasta.\nHaavan alla haltiainen.”\nBe a Lady -videota on ehkä suitsutettu jo kyllästymiseen asti, mutta pakko se on nostaa viikon sykähdyttävimmäksi. Näyttelijä Cynthia Nixon lausuu siinä Camilla Rainvillen tekstiä naisiin kohdistuvista vaatimuksista. Viraalihitiksi hetkessä noussut Girls. Girls. Girls. -lehden mainosvideo on upea ja tärkeä.\nMutta onko sillä vaikutusta? Toivottavasti on. Sitä paitsi tämä video ja edellä kehumani Täss’ on Nainen -esitys ovat aika hyvä pari peräkkäin kuunneltavaksi ja katseltavaksi.\nCitymaalaiset on työryhmä, joka tuntuu nyt olevan joka paikassa. Ainakin niissä medioissa, joita minä seuraan, eli monenkirjavat ituhippien foorumit ja maaseutuväestön lehdet.\nCitymaalaiset on kolmen naisen perustama ryhmä ja yhteisö, jonka tarkoituksena on edistää maallemuuton ilosanomaa. Citymaalaiset ovat nimensäkin mukaisesti kaupunkilaisia, jotka haluavat elää maalla, mutta myös kaupungissa. Onko se mahdollista, se lienee kiinni siitä, millaisen maalaiselämän tahtoo. Jos haluaa pitää kanoja ja lampaita ja viljellä oman ruokansa, on niin kiinni tilassaan, että piipahdukset kaupungissa on mahdoton kuvio. Jos taas maaseutumökki pysyy ehjänä kylmilläänkin, mikä ettei. Kieltämättä ajatus kaupunkiyksiön ranskalaisella parvekkeella istuskelusta kutkuttaa tämänkin mökin miinan mieltä aika ajoin.\nCitymaalaisten Facebook-sivun lisäksi olen seurannut maalle muuttaneen espoolaispariskunnan Youtube-kanavaa. Perheestä oli juttu Ylen sivuilla.\nEtsitkö töitä -hanke vaikuttaa mielenkiintoiselta. Siinä kuka tahansa – hyvällä hakemuksella – voi saada kahden kuukauden apurahan tekemällä jotain, johon ei ilman tätä apurahaa olisi mahdollisuutta. Tavaan tuota sivuston hakuinfoa, ja näen kyllä, että tämä poikkeaa monesta muusta apurahasta.\nTarkoituksena on esimerkiksi, että apurahansaajat ovat tekemisissä keskenään, vaikkakin tekevät omia projektejaan. Apurahaa ei myöskään korvamerkitä taiteeseen tai tieteeseen. Esimerkkitöinä mainitaan muun muassa ”Haluaisin olla mummona” ja ”Haluan viettää aikaa unohdettujen eläinten kanssa”.\nTämä vaikuttaa piristävältä idealta. Hakekaa 30.4.2020 mennessä. Apurahan maksaa Koneen säätiö.\nPariskunta kirjoittaa yhdessä kirjan. Molemmat työskentelevät vielä kirjakustannusalalla. Voiko tästä syntyä muuta kuin hitti?\nEn tiedä, miten iso hitti Henrik Karlssonin ja Tiina Nevalan yhteisteos Ihan niin kuin me (Otava, 2019, suomentanut Outi Menna, alkuperäisteos För såna som oss) on ollut, mutta kyllä se minuun upposi. Parisuhteista kertova ja melko lailla kirjakustannusmaailmassakin liikkuva teos oli helppolukuinen ja viihdyttävä. Juuri sitä rakkausromaanitavaraa, jota mielelläni nautin, kun maailma murjoo. Luvut olivat tässä 400-sivuisessa kirjassa jopa liian lyhyitä.\nVoisin kuvitella kirjan toimivan hyvin myös äänikirjana, vaikka itse luinkin sen painettuna niteenä.


Bugatti Royale: Maailman kallein auto | Historianet.fi\nEspanjan kuninkaalla ei ollut siihen varaa, eikä Albanian kuningas ollut kyllin hieno sitä ostamaan. Bulgarian kuningas taas piti sitä liian ylellisenä.\nBugatti Type 41 Royale oli historian kallein auto, jonka piti tuoda suunnittelijalleen Ettore Bugattille mainetta ja mammonaa. Sitä valmistettiin kuitenkin vain kuusi kappaletta.\nKesällä 1950 vain innokkaimmat autoharrastajat muistivat Bugattin Type 41 Royalen. Yksi heistä oli yhdysvaltalainen Briggs Cunningham, joka tuijotti haltioituneena autotallin perälle.\nSiellä häämötti vieri vieressä kolme Type 41 Royalea. Autotehtailija Ettore Bugattin tytär L’Ébé oli luvannut myydä niistä kaksi Cunninghamille 2 000 punnalla.\n”Pystyisittekö hankkimaan minulle myös pari jääkaappia? Saksalaiset veivät meidän jääkaappimme”, L’Ébé kysyi vielä. Cunningham lupasi hankkia jääkaapit.\nKun Bugatti oli suunnitellut Royalen vuonna 1927, se oli ollut maailman kohutuin auto. Kuuden metrin pituisen Royalen konepellin alla kehräsi suurin moottori, joka oli koskaan asennettu henkilöautoon, ja sen hinnalla olisi saanut kaksi Rolls-Roycea.\nBugattin ajoitus oli kuitenkin ollut kehno: juuri, kun hän oli alkanut markkinoida loistoautoaan kuninkaallisille ja teollisuuspohatoille, maailmantalous suistui lamaan.\nBugatti ehti valmistaa vain kuusi Royalea ja myydä niistä kolme. Vuonna 1950 kolme myymätöntä Royalea odottivat yhä ostajaa Bugattin sukukartanon autotallissa Ranskassa.\nGALLERIA: Katso 6 haluttua Bugatti Royalea\nKaikki kuusi Bugatti Royalea ryhmäkuvassa Ranskassa 1990.\nBugatti oli kilparatojen valtias\nLoistoautot eivät olleet Milanossa syntyneen Ettore Bugattin ensisijainen tulonlähde. Hän oli alkanut valmistaa autonmoottoreita 1800-luvun lopulla, ja vuonna 1909 hän oli perustanut autotehtaan Mulhouseen Itä-Ranskaan.\nHänen vankat ja nopeat kilpa-autonsa olivat pian tulleet tunnetuiksi Euroopan kilparadoilla. Esimerkiksi Bugatti Type 35 päihitti 1920-luvulla kaikki kilpailijansa ja teki Ettore Bugattista rikkaan miehen.\nBugatti päätti laajentaa tuotantoaan loistoautoihin. Eri puolilla Eurooppaa Rolls-Roycen, Hispano-Suizan ja Isotta Fraschinin kaltaiset autotehtaat valmistivat raharikkaille käsityönä ylellisiä autoja, jotka toivat tehtaille tuloja ja kunniaa.\nAutovalmistajat toimittivat vain auton rungon, moottorin, vaihdelaatikon, ohjauspyörän ja renkaat. Sen jälkeen asiakas sai itse valita, minkälaisen korin hän autoonsa halusi ja kuka sen suunnittelisi.\nBugatti halusi päästä osalliseksi tuottoisista loistoautomarkkinoista ja päätti varustaa autonsa suurella moottorilla.\nRolls-Roycen autoissa oli 6-sylinterinen rivimoottori, jonka iskutilavuus oli huimat 7,4 litraa. Bugatti tiesi, että jos hän mieli kaupata omaa luksusautoaan Britannian ylhäisölle, hänen piti rakentaa siihen vieläkin suurempi moottori.\nRanskan sotavoimat oli muutamaa vuotta aikaisemmin tilannut Bugattilta lentokoneenmoottoreita, joita ei kuitenkaan koskaan ollut otettu käyttöön. Bugatti ottikin tulevan loistoautonsa suunnittelun perustaksi kehittämänsä lentokoneenmoottorin.\nTuloksena oli 8-sylinterinen rivimoottori, jonka sylinteritilavuus oli lähes kaksinkertainen Rolls-Royceen verrattuna. Moottorin teho oli 300 hevosvoimaa, ja se painoi noin 350 kiloa eli noin kolme kertaa nykyaikaisen henkilöauton moottorin verran. Vaikuttava moottori asennettiin 4,6 metrin pituiselle alustalle.\nLisäksi autossa oli kolmiportainen vaihteisto, rumpujarrut ja halkaisijaltaan lähes metriset renkaat.\nRoyale oli suuri mutta nopea\nBugatti tiesi, että yhdysvaltalaiset pitivät kookkaista autoista, ja hän osti oman autonsa malliksi suurimman yhdysvaltalaisen auton, jonka onnistui löytämään: Packard 236 Second Series Eightin.\nKoeajettuaan Packardin ja tutkittuaan sen läpikotaisin Bugatti purki auton korin ja asensi sen uuteen prototyyppiinsä. Sitten hän vei prototyypin koeajolle ja kiihdytti yli kolmen tonnin painoisen auton 200 kilometrin tuntinopeuteen.\nMutkistakin auto selviytyi huimalla 160 kilometrin tuntinopeudella. Auto täytti Bugattin tiukat vaatimukset, ja hän oli valmis esittelemään sen maailmalle.\nSunnuntaina 15. heinäkuuta 1928 vasta-avatulla Nürburgringin kilparadalla Saksassa pidettiin suuret kilpa-ajot, joita oli kokoontunut katsomaan 90 000 ihmistä.\nBugattin tulo rata-alueelle varasti täysin yleisön huomion kilpailulta. Brittiläinen kilpa-ajaja Tim Birkin kuvaili Bugattin tuloa myöhemmin näin: ”Yleisö alkoi velloa levottomasti, kun jokin yritti tunkeutua väkisin ihmisjoukon läpi. Sitten hälinä laantui, ja hämmentyneiden saksalaisten keskeltä lipui esiin kerrassaan upea auto, jonka ohjauspyörän takana istui Ettore Bugatti kuin Rooman keisari konsanaan.”\nAjatus esitellä uusi auto yleisölle Nürburgringissä oli röyhkeä mutta nerokas. Paikalla olivat kaikki Euroopan raharikkaat, autoteollisuuden johtohenkilöt ja merkittävimmät urheilutoimittajat.\nBugatti ei missään muualla olisi voinut saada uudelle autolleen niin paljon huomiota kuin Nürburgringissä, ja hän oli varma, että uusi auto suorastaan revittäisiin hänen käsistään.\nLehdet kirjoittivat Royalesta haltioituneesti, ja Bugatti ilmoitti itsevarmasti, ettei autoa esiteltäisi autonäyttelyissä, kuten yleensä oli tapana. Hän aikoi rakentaa Royalea tasan 25 kappaletta ja uskoi auton käyvän hyvin kaupaksi sen tähtitieteellisen korkeasta hinnasta huolimatta.\nRoyale maksoi puoli miljoonaa frangia eli kaksi kertaa Rolls-Roycen verran. Nykyrahassa summa vastaa yli 800 000 euroa – ilman autoveroa.\nKilpa-auto Bugatti Type 35 menestyi erinomaisesti kilparadoilla, ja sitä myytiin kaikkiaan yli 600 kappaletta.\nRoyale oli liian kallis kuninkaille\nBugattin ylpeyden nimi ei ollut sattumaa. Mallitunnus ”Type 41” ilmaisi auton järjestysnumeron Bugattin automallien joukossa, mutta lisänimen ”Royale” auto sai vasta Bugattin tavattua Espanjan kuninkaan Alfonso XIII:n.\nBugatti oli varma, että monarkki halusi ostaa hänen uuden loistoautonsa, ja päätti siksi antaa autolle kuninkaallisen lisänimen. Alfonso ei kuitenkaan tilannut Royalea vaan päätyi ostamaan puolet halvemman yhdysvaltalaisen Duesenberg J:n.\nMoni muu kruunupää päätyi samaan ratkaisuun. Esimerkiksi Bulgarian Boris III piti Royalea liian kalliina köyhän maan hallitsijalle. Albanian kuningas Zog I taas ilmaisi olevansa kiinnostunut Royalesta, mutta Bugatti kieltäytyi myymästä autoa hänelle.\n”Hänen käytöstapansa ovat kerrassaan kammottavat”, Bugattin kerrotaan selittäneen syytä penseyteensä. Hän uskoi, että auto myisi muutenkin hyvin.\nLokakuuhun 1928 mennessä Bugatti ei ollut myynyt ainuttakaan Royalea. Kun maailmanlaajuinen lama siten iski vuonna 1929, loistoautojen ostajia oli yhä harvemmassa ja Bugatti alkoi käyttää Royalen prototyyppiä perheensä käyttöautona.\nSyksyllä 1931 pariisilainen vaatetehtailija Armand Esders otti yhteyttä Bugattiin ja tilasi Type 41 Royalen. Omalaatuinen pohatta halusi kaksipaikkaisen avomallin, johon ei kuitenkaan saanut asentaa ajovaloja. Esdersin mukaan ne olivat turhia, sillä hän ei kertomansa mukaan koskaan ajanut pimeällä.\nBugatti sai myytyä vielä kaksi Royalea, mutta loput kaksi jo valmistettua autoa eivät menneet kaupaksi. Niinpä Bugatti päätti lopettaa Royalen tuotannon jo valmistettuihin kuuteen kappaleeseen. Vähitellen hän menetti kokonaan kiinnostuksensa Royaleen ja keskittyi yksinomaan kilpa-autoihin.\nKun Ettore Bugatti kuoli vuonna 1947, perheen kartanon tallissa seisoi kolme Royalea, kunnes Briggs Cunningham osti niistä kaksi 2 000 punnalla ja kahdella jääkaapilla vuonna 1950.\nCunningham teki hyvät kaupat: vuonna 1987 toinen hänen ostamistaan Royaleista myytiin 5,5 miljoonalla punnalla. Kyseessä on korkein autosta koskaan maksettu huutokauppahinta.\nKun Royalen tuotanto lopetettiin, Bugatti keksi muuta käyttöä autojen tehokkaille moottoreille.\nEttore Bugatti kyllästyi markkinoimaan Type 41 Royalea myytyään niitä vain kolme kappaletta. Hän keskittyi uusiin haasteisiin ja löysi pian uuden käyttökohteen Royalen väkivahvalle moottorille, joka oli suurempi ja tehokkaampi kuin minkään muun henkilöauton moottori.\nRoyalen moottori soveltui erinomaisesti juniin, ja Bugatti sopi Ranskan valtiollisen rautatieyhtiön kanssa moottorien toimittamisesta yhtiön juniin. Tehdas valmisti kaikkiaan 216 moottoria, ja Bugatti-junat olivat Ranskassa käytössä 1950-luvun puoliväliin asti.


Difference between revisions of "Odysseus" - Wikipedia\nRevision as of 18:25, 27 October 2013\n5 bytes removed , 6 years ago\nRevision as of 15:16, 10 October 2013 (edit)\nSavir (talk | contribs)\nm (Käyttäjän 91.156.146.65 (keskustelu) muokkaukset kumottiin ja sivu palautettiin viimeisimpään käyttäjän Addbot tekemään versioon.)\nRevision as of 18:25, 27 October 2013 (edit) (undo)\nJättiläinen palasi kotiin ja rysäytti maahan niin suuren puutaakan, että kreikkalaiset pakenivat ryskettä säikkyen luolan nurkkaan. Nostettuaan suuren kalliolohkareen luolan suulle, lypsettyään karjansa ja juotuaan maitoa hän teki tulen. Silloin hän huomasi muukalaiset. Odysseus kehotti turhaan häntä muistamaan, että Zeus suojelee vieraita. Kyklooppi tempaisi kaksi Odysseuksen kumppania ja paiskasi heidät maahan, niin että veri ja sisälmykset roiskuivat ympäri luolaa. Hän paloitteli heidän ruumiinsa ja söi ne pala palalta. Sitten hän ojentautui luolan lattialle ja vaipui uneen.<ref name=sjogren/>\nOdysseus ei kuitenkaan uskaltanut tappaa jättiläistä, koska kreikkalaiset eivät olisi jaksaneetjaks nostaa pois kiveä luolan suulta. Herättyään aamulla kyklooppi otti taas kaksi Odysseuksen kumppania ja syötyään heidät ajoi laumansa laitumelle. Sillä aikaa Odysseus teroitti nuijansa varrenpään ja kätki sen roskakasaan. Kun jättiläinen palasi ja taas söi kaksi miestä, Odysseus lähestyi häntä ja antoi hänelle kannun viiniä, jota kreikkalaisilla oli mukanaan. Ilahtuneena lahjasta jättiläinen kysyi Odysseuksen nimeä voidakseen antaa hänelle vastalahjan. Odysseus sanoi nimensä olevan ''Ei kukaan''. "No hyvä," sanoi jättiläinen, "minun vieraslahjani on se, että minä syön sinut, ''Ei kukaan'', viimeiseksi kaikista kumppaneistasi." Ja hän vaipui uneen.<ref name=sjogren/>\nRetrieved from "https://fi.wikipedia.org/wiki/Toiminnot:MobileDiff/13619071"


Keto jälkiruokia - Diiskuneiti\nOdotettu joulukuu on vihdoin täällä ja sen kunniaksi jaan teille todella suussa sulavien suklaamuffinssien reseptin – joka maistuu varmasti ihan kaikille. Muffinssit ovat täysin sokerittomia ja jauhoina tässä toimii vehnäjauhon sijasta manteli-, ja kookosjauho, jotka tuovat ihanasti makeutta ja makua muffinsseihin. Tämä resepti sopii vhh-, ketogeeniseen-, ja gluteenittomaan ruokavalioon ja ohjeella saa noin 12 muffinssia. Itse käytän aina paistamisessa non-stick *muffinssivuokaa, koska silloin muffinssit eivät pääse lässähtämään ja leviämään.\nSuklaamuffinseihin voi halutessaan tehdä sokerittoman kuorrutteen (kurkkaa ohje tästä), mutta jos laiskottaa niin mascarpone-kermavaahto lämpimien muffinssien kanssa on aivan täydellinen yhdistelmä, jolloin annos on kuin suklaakakku kastikkeella. Jos noudatat vähähiilihydraattista ja sokeritonta ruokavaliota – niin nämä ovat täydellinen herkku kahvin kaveriksi pikkujouluihin ja joulun pyhille 🙂\n100 g tummaa leivontasuklaata.\n0,5 dl kookosjauhoa.\n1 dl mantelijauhoa.\n2 tl psylliumia.\n1 tl piparkakkumaustetta.\nDIY JOULUISET KUPPIKAKKUKORISTEET\nMuffinssit voi koristella jouluisilla cocktail-koristeilla, niitä löytyy valmiina esim. *My Dream Day -verkkokaupasta, mutta niitä on myös helppo askarrella itse 🙂\nKävin ostamassa Tigerista paksuja vaahtomaisia joulutarroja. Kiinnitä tarraan cocktail-tikku ja laita varmistukseksi vielä pieni pala läpinäkyvää teippiä. Eikös olekin söpöjä?\nNämä on mun mielestä tosi hyviä! Aiotko kokeilla tätä reseptiä jouluksi? PS. Fitnessfirstin verkkokaupasta saa ostettua edullisesti ketogeeniseen ruokavalioon sopivia *tuotteita.


Rauma Blues -festivaali on peruttu – syynä uudet koronavirusrajoitukset – Stara\nRauma Blues -festivaali on peruttu – syynä uudet koronavirusrajoitukset\nMatkailu 9.8.2021, 23:55 · Terhi Piiroinen\nRauma Blues -festivaali on peruttu. Tapahtuma on järjestetty ensimmäisen kerran 35 vuotta sitten ja se oli tarkoitus käynnistää tämän viikon torstaina. Peruutus koskee kaikkia konserttitapahtumia, niin klubeja kuin lauantain pääkeikkaa.\n– Peruuttamisen taustalla on tuore tieto Rauman siirtymisestä koronaepidemian leviämisvaiheeseen. Leviämisvaiheen tapahtumien ja ravintoloiden turvallisuusjärjestelyiden toteuttaminen tekisi Rauma Blues -konserttien järjestämisestä kannattamatonta, ja myös päinvastoin: kannattavan festivaalin järjestäminen ei mahdollistaisi tarvittavien turvallisuusjärjestelyiden toteuttamista, tapahtumajärjestäjät kertovat.\nRauma Bluesia on järjestetty yhtäjaksoisesti vuodesta 1986 joka vuosi. Näin olleen vuosi 2021 on Rauma Bluesin historiassa ensimmäinen vuosi, kun tapahtuma jää kokonaan väliin.


Contemporary Asunnot kaupunki - Asunto - Offenback\nContemporary Asunnot kaupunki\nKarlstr, 63065 Offenbach/Frankfurt-Ost, Saksa\nTämä hämmästyttävä huoneisto sopii mainiosti vierailun kaupunkiin, perheen tai ystävien kanssa. On hämmästyttävä keittiö, jossa voit valmistaa herkullisia aterioita loman aikana. Se on myös hiljattain remontoitu kylpyhuone saatavilla. Lattiat on päällystetty moderni puulattia. Huoneistossa on alkuperäinen paneloitu ovet.\nHuoneisto sijaitsee rakennuksessa lähellä kaupungin vuosisadan vaihteessa. Julkisen liikenteen (juna tai bussi) on erittäin hyvä. 12 minuutissa olet Frankfurtin keskustassa.\nFrankfurt on vastakohtien kaupunki. On kuuluisa futuristinen horisonttiin ja sen Financial District, Frankfurt on myös koti historialliset aukiot kanssa mukulakivikadut, ristikkorakennetaloja ja perinteisiä baareja. Nauti olostasi!\nEi juominen, tupakointi kielletty.\nPesukone 1 € / pesu.\nOtathan mukaan omat pyyhkeet.